ועדת המשנה לבדיקת סוגיות תכנון וסביבה במפרץ חיפה, כנסת 20, פרוטוקול מספר 1>, 2016-07-26 10:30

אכרם חסון: שלום, ברוכים הבאים.

אכרם חסון: אני שמח לפתוח את הישיבה הראשונה של ועדת המשנה של ועדת הפנים והגנת הסביבה, ועדת משנה לבדיקת סוגיות תכנון וסביבה במפרץ חיפה.

אכרם חסון: הוקמה ועדה שהגישה כל מיני מסקנות אבל מאז הדברים לא השתנו.

אכרם חסון: לפני חודש ביקשתי מיושב ראש הוועדה לעמוד בראש ועדת המשנה.

אכרם חסון: אני תושב האזור.

אכרם חסון: למי שלא מכיר אותי, אני חבר כנסת מטעם כולנו, שר האוצר ואני תושבי האזור.

אכרם חסון: לשמאלי יושב סגן השר מזוז שגם הוא תושב המקום.

אכרם חסון: ארבעה חברי כנסת גרים באזור חיפה.

אכרם חסון: אני אישית מכיר את המטריה לא מהיום.

אכרם חסון: בשנת 2003 הייתי ראש העיר דלית אל כרמל ועוספייה, עיר הכרמל, ואז מצאתי שאחוז חולי הסרטן בשני הכפרים עלה במאות אחוזים.

אכרם חסון: כמובן השתמשתי בשירותי מומחים ורופאים ובסופו של דבר הגעתי למסקנה שצריך להוריד את כל האנטנות בעיר הכרמל והורדתי אותן בצו מיוחד.

אכרם חסון: טענו כל הזמן שזיהום האוויר של מפרץ חיפה עולה גם לכרמל ומגיע לכפרים ומשפיע על חיי האוכלוסייה.

אכרם חסון: למרות שאנחנו חיים בשני ישובים בלי תעשייה ואנחנו צריכים להיות הכי בריאים, אבל לצערי הרב מצאנו חולי סרטן רבים.

אכרם חסון: אני לא זקוק לתמיכה או למה שנקרא ציונות בנושא מפרץ חיפה כי אני מכיר את האזור.

אכרם חסון: בחודש האחרון נפגשתי פעמיים עם מגמה ירוקה, נפגשתי פעמיים בשבוע האחרון עם מנכ"ל המשרד להגנת הסביבה, נפגשתי עם השר היוצא, לפני מספר ימים נפגשתי עם השר כחלון שהוא ממונה היום על המשרד ונפגשתי עם נציגי עיריית חיפה, עם נציגי קריית חיים ועם הרבה מתנדבים, אנשים הגונים, ישרים שעושים עבודת קודש למען חיי האוכלוסייה.

אכרם חסון: אין ספק שאנחנו מבולבלים.

אכרם חסון: אנחנו קמים כל בוקר, קוראים ש-25 אחוזים מהילדים הנכים הם מאזור חיפה, שאחוז חולי הסרטן בקרב הילדים הוא האחוז הגבוה ביותר באזור המפרץ, הקריות וחיפה, שהזיהום שלנו הוא מהגבוהים בעולם והאמת היא שחלק מהדברים הם באמת נכונים ויש גם כאלה שתופסים טרמפ פוליטי על הנושא הזה.

אכרם חסון: אותנו מעניינים הבנים שלנו, הנכדים שלנו והאזרחים שלנו.

אכרם חסון: לכן ביקשתי לקיים את הישיבה הזאת ולשמוע את כל מי שעוסק בנושא.

אכרם חסון: אני אישית קראתי את הדוח של דב חנין שהיה יושב ראש הוועדה בשנת 2014, קראתי את כל הדוחות וגם סיירנו באזור ושמענו את כל מי שעוסק בנושא.

אכרם חסון: יש הרבה סתירות בנתונים, יש הרבה דברים לא נכונים ויש גם דברים שנעשים.

אכרם חסון: אנחנו כמובן נשפט על פי המצב ועל פי העשייה אותה נראה בעינינו, אבל אני רוצה לומר לכם שאצלי לא יהיה שום דבר למראית עין.

אכרם חסון: הפוליטיקה לא מעניינת אותי והתפקיד לא מעניין אותי אלא מה שמעניין אותי זה איכות החיים שלנו.

אכרם חסון: לכן אני הולך עם הנושא הזה עד הסוף.

אכרם חסון: נפגשתי גם אתמול וגם שלשום עם ידידי וחברי הטוב סגן השר מזוז שיושב לשמאלי ואנחנו החלטנו לקחת את הנושא הזה בצורה הכי רצינית והכי עניינית.

אכרם חסון: אנחנו נילחם עד הסוף, עד שנדע ונגיע לחקר האמת.

אכרם חסון: נשמע את הנתונים מהדוח החדש של המשרד להגנת הסביבה.

דב חנין: ברשותך, כמה מלים.

אכרם חסון: ביקשנו לתת את רשות הדיבור לחברי הכנסת לאחר שנשמע את המשרד להגנת הסביבה ואת מגמה ירוקה, ברשותך.

אכרם חסון: בבקשה, המשרד להגנת הסביבה.

אכרם חסון: תציגו את עצמכם.

אכרם חסון: המנכ"ל התנצל על שלא יכול היה להגיע היום כי הוא נמצא בסיור בצפון ואמר שהוא שולח צוות בכיר מהמשרד.

אכרם חסון: חברים, יש לנו שעה וחצי ואנחנו רוצים להיות אפקטיביים.

אכרם חסון: אני מבקש בלי הערות ביניים.

<רעות רבי: שלום.

<רעות רבי: אני ראש תחום אנרגיה באגף איכות אוויר.

<רעות רבי: נמצאים אתי ראש אגף איכות אוויר במשרד, ראש תחום תחבורה ומתכננת מחוז חיפה.

<רעות רבי: אני רוצה להציג בפניכם את העיקרים של הדוח הרבעוני השני שהוא למעשה הדוח הרבעוני השלישי שמוציא המשרד מאז החלטת הממשלה.

<רעות רבי: הדוח מראה עשייה - אני מתחילה בתחום של תעשייה - לפי היעדים שקבענו בהחלטת הממשלה.

<רעות רבי: למעשה ברבעון הזה אנחנו סיימנו קביעה של דרישות מחמירות ל-25 מתוך 26 המפעלים הגדולים שהוגדרו כמפעלי התכנית.

<רעות רבי: הדרישות מביאות את המפעלים לעמידה בסטנדרטים האירופאים הנדרשים, לעמידה ב-BAT, בסט אוולייבל טכנולוג'י, ובהתאם לזה, בהתאם לדרישות, להתקנות של אמצעים, לצמצום פליטות מהמפעלים, אנחנו גם חוזים את אופן העמידה שלנו ביעדים אותם הגדרנו בהחלטת הממשלה.

<רעות רבי: בנוסף, ברבעון הזה פעלנו באכיפה מול התקלה שנתגלתה במפעל כאול, תקלה שגרמה לפליטה של חומרים אורגניים נדיפים ממקורות לא מוקדיים.

<רעות רבי: בעקבות זה הוחלפו למעלה מאלף רכבי ציוד במפעל.

<רעות רבי: אנחנו יכולים לראות בגרפיקה למטה את ההפחתה.

<רעות רבי: יש איזושהי עלייה שהייתה בעקבות אותה תקלה אבל הפחתה שתימשך בעקבות היום של ביצוע הצו שדרשנו.

<רעות רבי: לעניין דרישות לאותם מפעלים גדולים.

<רעות רבי: עשינו כמה הליכים של שיתוף ציבור גם עבור ההיתר של בז"ן, של גדיב וכאול.

<רעות רבי: ההיתר האחרון שעוד לא נחתם הוא ההיתר של בז"ן.

<רעות רבי: שיתוף הציבור לפי המתווה שמגדיר החוק לעניין של שיתוף ציבור, נעשה לאחר תקופה וייעשה גם עבור בז"ן.

<רעות רבי: אפשר להרחיב על כך בהמשך.

<רעות רבי: לעניין הפיקוח על המפעלים.

<רעות רבי: אני מביאה כאן רשימה של מספרים.

<רעות רבי: זה מספר בדיקות הפתע שנעשו למזהמים שונים בארובות – 44 ארובות, מספר סיורי הפיקוח, חלקם, כמחציתם, סיורי פתע, בסיורי הפתע יש גם בדיקות לדליפות לא מוקדיות ואני מפרידה, יש בדיקות בארובה, יש בדיקות ממקורות לא מוקדיים, ואנחנו נמצאים בהליכי אכיפה כנגד שישה מפעלים.

<רעות רבי: בראייה רחבה יותר, מ-2009 אנחנו יכולים לראות שיש מגמה ניכרת של הפחתה בפליטה.

<רעות רבי: שלושת העמודות הימניות שהן בהירות יותר, הן עמודות של התחזית.

<רעות רבי: כמובן עם יישום האמצעים צריכים להגיע לערכים שמצוינים כאן בשקף.

<רעות רבי: אני עוברת לנושא התחבורה, פעולות שנעשו במסגרת החלטת ממשלה בסקטור התחבורה לצמצום זיהום האוויר.

<רעות רבי: כאן אישרנו סכומים משמעותיים של כסף לתמיכות, לסייע לרשויות מקומיות לצמצום זיהום אוויר מתחבורה.

<רעות רבי: פורסמו בהשתתפותנו וחלק במימון משותף של המשרד מכרזים לרכש של רכבים בהנעה חלופית חשמלית וגז טבעי.

<רעות רבי: לעניין קידום אזור אוויר נקי, אם נסתכל כאן על איזשהו תרשים של התהליך עד שנגיע למצב – בשאיפה, בינואר 2017 – בו מוחל אזור אוויר נקי בחיפה, אנחנו נמצאים כרגע אחרי השלב הראשון שהוא העברה של הצעת התכנית להערות הרשויות.

<רעות רבי: למעשה ברבעון הנוכחי אנחנו אמורים להגיע עד לשלב של אישור חוק עזר עירוני.

<רעות רבי: כל זה במטרה להביא למצב שהתכנית מוחלת כבר בינואר 2017 כאשר במקביל, לאורך כל התקופה, לפני החלת התכנית ואחריה, אנחנו מבצעים ניטור של איכות האוויר כדי לבחון את האפקטיביות של הפעולה.

<רעות רבי: עוד בתחבורה.

<רעות רבי: המשכנו בפעילות של אכיפה מול תחנות הדלק.

<רעות רבי: למעשה בסוף הרבעון הנוכחי בכל תחנות הדלק במפרץ כבר יהיה מצב בו מותקנות מערכות למישוב אדים, מה שנקרא סטייג' 2.

<רעות רבי: אנחנו עורכים סיורי פיקוח, ליקויים שמתגלים מועברים או לאכיפה או כמובן לתיקון.

<רעות רבי: בנושא של ניטור מדידה ומידע, נושא שגם עליו התחייבנו בהחלטת הממשלה.

<רעות רבי: הזמנו משלחת של מומחים מה-EPA, מהסוכנות הפדרלית להגנת הסביבה בארצות הברית, והיא בחנה את הפריסה של מערך הניטור, המזהמים שאנחנו בוחנים, הסטנדרט של הדברים אותם אנחנו דורשים ובהחלט ציינו שמערך הניטור הוא מהמתקדמים בעולם.

<רעות רבי: כרפרנס, אם בארץ יש למעלה ממאה תחנות ניטור, רבע מהן נמצאות במפרץ חיפה.

<רעות רבי: זה אזור שהוא מנוטר משמעותית והמיקום של תחנות הניטור, כמו שאני אומרת, בנוסף לזה שאנחנו בודקים אותו ובודקים את עצמנו, אנחנו נעזרנו גם בחוות דעת מהעולם.

<רעות רבי: לעניין זה ניידנו תחנות, מקומות שאנחנו רוצים לבחון השפעות קצרות טווח יותר.

<רעות רבי: זאת מפה של פריסת התחנות.

אכרם חסון: יש לך עוד שתי דקות.

<רעות רבי: יש מזהמים שנמדדים בניטור רציף ויש מזהמים שטכנית לא ניתן למדוד אותם באופן רציף ולכן הם נמדדים באופן של דיגום.

<רעות רבי: זאת אומרת, נלקחת חבילת אוויר והחבילה הזאת נלקחת למעבדה, נעשית אנליזה ומתקבל המידע לגבי הריכוז של המזהמים.

<רעות רבי: זה נעשה בנקודות נוספות ברחבי המפרץ.

<רעות רבי: על בסיס המידע הזה, מהניטור הרציף ומנקודות הדיגום אנחנו בעצם אומדים את מצב איכות האוויר במפרץ.

<רעות רבי: לעניין חומרים מסוכנים.

<רעות רבי: אנחנו מתקדמים עם הנושא של העתקת מיכל האמוניה.

<רעות רבי: למעשה פורסם השלב השני והאחרון של המכרז ואנחנו מתקדמים.

יעל גרמן: אולי תפרטי מה זאת אומרת השלב השני של המכרז.

<רעות רבי: השלב השני של המכרז.

<רעות רבי: הייתה שאלה של אי ודאות לעניין התנאים הפיננסיים שיאפשרו התמודדות .

יעל גרמן: של הקמת המפעל.

<רעות רבי: כן.

<רעות רבי: של הקמת המפעל לשם ריקון המכל וההקמה בדרום.

<רעות רבי: עוד מילה אחת על סקר סיכונים.

<רעות רבי: נעשה באופן מצרפי.

<רעות רבי: יש חלוקה למתחמים.

<רעות רבי: נעשית בחינה.

<רעות רבי: כאן זה לעניין חשיפה לחומרים מסוכנים.

<רעות רבי: גם זה התקדם בלוחות הזמנים שנקבעו.

<רעות רבי: נושא אחרון, נושא של ניקוי קרקעות הקישון.

<רעות רבי: למעשה הפינוי מקרקעית הנחל מתקדם.

<רעות רבי: אנחנו מדווחים כאן על כמויות של 7,000 מטרים מעוקבים של קרקע מזוהמת שהוצאה מהקרקעית והועברה לניקוי.

<רעות רבי: בנוסף, ברבעון הזה ניתן אור ירוק להפקדה של תכנית לפארק מורד נחל הקישון, תכנית שלמעשה מחזירה לציבור אזור שהיה מופר ולא ניתן היה לנטר אותו כראוי.

אכרם חסון: בשלב הזה, תודה רבה.

אכרם חסון: אנחנו ניתן את רשות הדיבור למגמה ירוקה שהכינה בחודש שעבר דוח על הסיכונים במפרץ חיפה.

אכרם חסון: לאחר מכן נאפשר לחברי הכנסת ולשאר המוסדות שנמצאים כאן.

<רויטל גולדשמיד: אני דוקטור רויטל גולדשמיד, אני ממובילות המאבק מטעם מגמה ירוקה בחיפה.

<רויטל גולדשמיד: רציתי קודם כל להודות לך חבר הכנסת אכרם חסון על שלקחת לידיך את הנושא של מפרץ חיפה שדורש טיפול מידי.

<רויטל גולדשמיד: זיקקנו כאן כמה נושאים שלראייתנו הם הדחופים ביותר לטיפול.

<רויטל גולדשמיד: אני אסביר כל אחד מהם ואני מבקשת, למי שיש שאלות, לשאול אותן בסוף דבריי.

<רויטל גולדשמיד: אנחנו חושבים שעל הוועדה לוודא שיש שקיפות ציבורית והתאמה בין הצהרות הרגולטור, הגנת הסביבה, לבין מה שקיים בשטח בכל הנוגע לנתוני אוויר, ותכף נפרט.

<רויטל גולדשמיד: חייבים להחמיר בהיתרי הפליטה של בז"ן, של כרמל אולפינים וגדיב.

<רויטל גולדשמיד: יש לראות במתחם של בז"ן מקשה אחת ולהסתכל ולהוציא היתר פליטה מצרפי לכל המתחם המזהם הזה במשותף.

<רויטל גולדשמיד: חייבים לאכוף עשן מלפידים שלא נאכף כיום.

<רויטל גולדשמיד: הוועדה חייבת לדרוש הכרזה על מפרץ חיפה כמוקד זיהום אוויר כדי לקבל כלים ותקציבים כדי להתמודד בבעיה של התחלואה והזיהום הקיים.

<רויטל גולדשמיד: הוועדה חייבת לעצור את תכניות הרחבת הייצור והאחסון של חומרים מסוכנים בחיפה בתוך דרישה של טיפול במצב הקיים.

<רויטל גולדשמיד: הוועדה חייבת לגבש תכנית מפורטת שכוללת את כל בעלי העניין מכל המשרדים הממשלתיים לצמצום התעשייה במפרץ חיפה ולהציב אבני דרך סביבתיים, תעסוקתיים, בריאותיים שכפופים ללוח זמנים באופן מחייב.

<רויטל גולדשמיד: אני רוצה להתייחס לחומר מסוים שנקרא בנזן, אחד מני רבים, במפרץ חיפה.

<רויטל גולדשמיד: לאחר בדיקת מגמה ירוקה, בערוץ 2 ראינו שיש עלייה, יש שורה של שגיאות בהצהרות המשרד להגנת הסביבה ויש עלייה בפליטות בזנן וחומרים נוספים מסרטנים ודאיים לאדם במפרץ חיפה.

<רויטל גולדשמיד: ראינו שהבעיה היא לא רק בבנזן ואז הגנת הסביבה גילו שבאמת הייתה להם איזושהי בעיה במעבדה אבל זה הסתדר אחרי מחצית 2015.

<רויטל גולדשמיד: אתם כבר יכולים לראות בגרף כאן למטה שממחצית 2015 לתוך 2016 עדיין יש עלייה בפליטות בנזן.

<רויטל גולדשמיד: אמרו לנו שמדובר על דיגומים ויש להם בעיה במעבדה, אבל אלה לא דיגומים אלא אלה ניטורים.

<רויטל גולדשמיד: יש להם בעיה גם בניטורים?

<רויטל גולדשמיד: אז פתאום גילו שבעצם הייתה בעיה בכאול ובעצם הייתה שם איזושהי תקלה.

<רויטל גולדשמיד: לא יכול להיות שפתאום הרגולטור מגלה דברים, פתאום, בלי בקרה, בלי עין פקוחה.

<רויטל גולדשמיד: לא יכול להיות שהעין הפקוחה היא ארגוני הסביבה ובינתיים ברקע מאשרים היתרי פליטה מתירנים שמאפשרים את ההגדלה של הזיהום.

<רויטל גולדשמיד: אגב, שוב, בניגוד להצהרות המשרד להגנת הסביבה.

<רויטל גולדשמיד: בנוסף, הרגולטור אפשר לראות למעלה מדבר על שגיאה בתוצאות של 27 אחוזים.

<רויטל גולדשמיד: תבינו, בן אדם שמקבל שבעים או מאה במבחן, זה לא אותו ציון וגם כך, אם הנתונים שמתקבלים הם בטעות של כמעט שלושים אחוזים, זה כמו להגיד שאין תוקף לנתונים שמתקבלים על ידי הרגולטור, הגנת הסביבה.

<רויטל גולדשמיד: זה אומר שוועדות התכנון שבאו לדון בהרחבת בתי הזיקוק ותוספת אחסון, הסתמכו על נתונים שגויים.

<רויטל גולדשמיד: אני רוצה להתייחס להיתרי הפליטה המתירנים ואני מביאה כאן רק דוגמה אחת.

<רויטל גולדשמיד: זה מתוך טבלה א' של היתר פליטה של בז"ן ואפשר לראות שארבעים אחוזים מתוך המתקנים, הארובות בבז"ן, אין להם מתקני טיפול.

<רויטל גולדשמיד: אפשר לראות ערכים שבצו האישי מ-2009 - היום הם פי ארבע ויותר.

<רויטל גולדשמיד: בעצם נותנים להם לזהם פי ארבע ויותר בחומרים שונים.

<רויטל גולדשמיד: ב-כאול הייתה דרישה להורדה בנוקסים ל-26 קילו בשעה ב-2024, כאשר כבר יש את הטכנולוגיה לעשות את זה, ב-2017.

<רויטל גולדשמיד: זאת אומרת שהרגולטור כאן מוותר למפעלים על חשבון חיי התושבים ואני מצפה שכמו בחדרה, הגנת הסביבה ידעו לקום ולהחמיר את היתרי הפליטה כי הם יכולים לעשות את זה והם הוכיחו את זה בחדרה.

<רויטל גולדשמיד: יש פערים גדולים בין הדוח הרבעוני של הגנת הסביבה שהוצג לפנינו בחלקו לבין מה שקורה בשטח.

<רויטל גולדשמיד: את הפער הזה חייבים לסגור כי הפער הזה גובה חיי אדם.

<רויטל גולדשמיד: הדוח הרבעוני של הגנת הסביבה מדבר על דרישות מחמירות בהיתרי הפליטה.

<רויטל גולדשמיד: ראינו שההצהרות לא מתיישבות עם המצב בשטח.

<רויטל גולדשמיד: בדוח הרבעוני של הגנת הסביבה מדובר על אכיפה מידית של תקלה ב-כאול כאשר בפועל התגלתה שנה באיחור ונאכפה שנה וחצי באיחור.

<רויטל גולדשמיד: בדוח הגנת הסביבה מדובר על שיתוף ציבור כאשר בפועל בהיתרי פליטה של בז"ן על ידי מגמה ירוקה התגלה שלא כל המסמכים הונגשו לציבור ורק בעקבות פנייה שלנו הונגשו למעשה כל המסמכים לציבור, מסמכים שהוסתרו מהציבור לפני כן.

<רויטל גולדשמיד: בדוח של הגנת הסביבה נאמר שמפרסמים לציבור 71 מכשירים באופן רציף, רק בדיקה שלנו העלתה ש-103 אינדיקטורים הם בזמינות של פחות מחמישים אחוזים וזה לא נקרא ניטור רציף.

<רויטל גולדשמיד: בדוח הרבעוני של הגנת הסביבה נקבע ש-EPA טוענים שמערך הניטור בחיפה מהמתקדמים בעולם – לא ברור על סמך מה והאם הציגו להם שיש שלושים אחוזים טעות בטעויות בניטור ודיגומים של נתונים גולמיים של הגנת הסביבה.

<רויטל גולדשמיד: בדוח הרבעוני של הגנת הסביבה נקבע שהוחמרו הדרישות ללפידים וזה לא נאכף.

<רויטל גולדשמיד: אני רוצה להציג לכם את המצב של הדוח של פרוטנוב, המחקר האחרון שיצא ומדבר על פיזור מזהמים.

<רויטל גולדשמיד: רואים שבמקום שבו מתפזרים המזהמים הכי הרבה, בהיקף - - -

יעל גרמן: זה מידע חסוי שעוד לא יצא.

<רויטל גולדשמיד: שאלות בסוף בבקשה.

<רויטל גולדשמיד: זה בעצם המאמר שיצא ואת זה אפשר לראות.

<רויטל גולדשמיד: היקף של השישה קילומטרים - - -

יעל גרמן: אדוני, נא להבהיר לה שאני יכולה לשאול שאלות.

<רויטל גולדשמיד: את מפריעה לי.

<רויטל גולדשמיד: את גוזלת מזמני.

אכרם חסון: כיוון שהגבלתי אותם בזמן, אני מבקש לאפשר לה לסיים.

אכרם חסון: יש לך עשרים שניות לסיום הדברים.

<רויטל גולדשמיד: היא לקחה לי מהזמן.

יעל גרמן: זו זכותי גברתי הנכבדה.

יעל גרמן: זו זכותי לשאול אותך שאלות ואני חושבת שכדאי גם שתעני עליהן.

<רויטל גולדשמיד: ההיקף של שישה קילומטרים בו נמצאת רוב התחלואה של הסרטן, שם אין בכלל תחנות שמנטרות VOC.

<רויטל גולדשמיד: אני אסכם.

<רויטל גולדשמיד: ראינו שיש עלייה במזהמים, שיש שגיאות מסיביות בקבלת נתונים, שיש היתרי פליטה שלא עומדים ביעדי הפליטה, יש חוסר ודאות מוחלט ואנחנו חושבים שעל הוועדה לדרוש שקיפות ציבורית, התאמה בין הצהרות בין הרגולטור למצב בשטח ולהחמיר בהיתרי הפליטה.

<רויטל גולדשמיד: צריך לדרוש את הכרזת חיפה כמוקד זיהום אוויר ולדרוש תכנית מפורטת לצמצום התעשייה במפרץ חיפה.

<רויטל גולדשמיד: התושבים יצאו אתמול לרחובות ואנחנו לא מתכוונים לוותר על החיים שלנו.

<רויטל גולדשמיד: זה המצב בחיפה יום יום.

אכרם חסון: תודה לך.

אכרם חסון: חברים, לא מוחאים כפיים.

אכרם חסון: אנחנו נאפשר לחברי הכנסת להתייחס.

אכרם חסון: אני מבקש מחברי הכנסת שכל אחד ידבר לא יותר משתי דקות כי אנחנו רוצים לשמוע עוד נציגים מכובדים שבאו מרחוק.

אכרם חסון: אנחנו רוצים לשמוע כל מה שהם עוברים ומרגישים ולכן אני מבקש לקצר.

אכרם חסון: אנחנו נתחיל מסגן השר ונגיע עד אחרון חברי הכנסת.

אכרם חסון: בבקשה.

ירון מזוז: בוקר טוב לכולם.

ירון מזוז: מכובדי יושב ראש הוועדה אכרם חסון חברי, חברי כנסת נכבדים, מכובדים, כל הנוכחים כאן באולם.

ירון מזוז: מי שיודע, מפרץ חיפה הוא מקום שהוא כמה מטרים מהאזור בו אני גר.

ירון מזוז: המצב במפרץ חיפה הוא מאוד קשה.

ירון מזוז: כמו שיודע חברי דב חנין, כשהגעתי לכנסת הוא היה בוועדת המשנה ושאלתי אותו איפה החומר של מפרץ חיפה כי אני רוצה לראות אותו כי לצערי אני איבדתי כמה מבני המשפחה ממחלת סרטן שם באזור וזה בדיוק הדבר שאני מתכוון להילחם בו עם החברים, עם אכרם, עם כולם בלי לראות בעיניים כפי שאומרים.

ירון מזוז: המצב קשה במפרץ חיפה והוא לא יכול להימשך.

ירון מזוז: אנשים חולים, אנשים מתים ואי אפשר לעמוד מהצד.

ירון מזוז: ההחלטה להגדיל את מתחם בז"ן זאת החלטה שערורייתית.

ירון מזוז: הייתי רוצה לראות את חברי הוועדה, אלה שהרימו את היד להגדלת בז"ן.

ירון מזוז: הייתי רוצה לראות אותם.

ירון מזוז: יש כאן נציגים שהיו בוועדה?

<קריאה: יש עוררים שהיו בוועדה.

ירון מזוז: אתה הצבעת בעד הגדלת בז"ן?

<קריאה: אני עררתי כנגד הוועדה ולצערי משרד ראש הממשלה - - -

ירון מזוז: אני שואל שאלה ואתם עונים תשובה.

ירון מזוז: יש מישהו מעיריית חיפה?

<חדווה אלמוג: כן.

אכרם חסון: ממלאת מקום ראש העיר.

ירון מזוז: את ישבת בוועדה לגבי הגדלת בז"ן?

<חדווה אלמוג: לא הייתי חברה בוועדה.

ירון מזוז: אני שואל את סגנית ראש העירייה.

<חדווה אלמוג: לא הייתי חברה בוועדה.

ירון מזוז: עיריית חיפה תומכת בהגדלת בז"ן?

<חדווה אלמוג: שלילי.

ירון מזוז: אז למה יונה יהב משחק בין לבין לבין לבין?

ירון מזוז: למה הוא לא אומר בצורה נחרצת שהוא מתנגד?

ירון מזוז: שהוא יושב ראש איגוד ערים, שהוא זה שמחליט?

ירון מזוז: הוא העיר הכי גדולה שם אבל המשחקים האלה הסתיימו.

ירון מזוז: חיי אדם לא הפקר ולא יהיו בני ערובה של אף אחד.

ירון מזוז: זה אני מבטיח לך אישית ואני מעריך אותך מאוד.

ירון מזוז: תני לי להמשיך.

ירון מזוז: תזכירי לי את השם.

<חדווה אלמוג: חדווה אלמוג.

אכרם חסון: אחר כך אתן לך שתי דקות להגיב.

ירון מזוז: אני לא נגד תעסוקה.

ירון מזוז: אני לא נגד הפרנסה ואני לא נגד תעשייה.

ירון מזוז: יש למצוא פתרון חלופי לעובדים, לא להפקיר אותם אבל גם לא לפגוע בבריאותם ובבריאות התושבים.

ירון מזוז: יש משקל כבד לבריאות חיי אדם באזור.

ירון מזוז: לא יעלה על הדעת, בעלי המפעלים מתעשרים על חשבון בריאותם של תושבי הצפון.

ירון מזוז: הגיע הזמן לעצור את זה.

ירון מזוז: לא יכול להיות שבמשך שנים המפעלים פגעו ופוגעים בתושבים חסרי ישע שלא יכולים לדבר ולא יכולים להגיב.

ירון מזוז: איפה היה יונה יהב במשך 12 שנים?

ירון מזוז: איפה היו ראשי הערים מסביב?

ירון מזוז: איפה הם היו?

ירון מזוז: אתם יודעים מה קורה ברחוב דגניה בקריית חיים?

ירון מזוז: אתם יודעים מה קורה בכל האזורים שם?

ירון מזוז: אתם יודעים שעל חוף הים בקריית חיים אי אפשר ללכת?

ירון מזוז: שהכול סכנה?

ירון מזוז: אתמול הייתי בתל אביב, ישבתי על חוף הים בנמל, בואו תראו איזה תענוג.

ירון מזוז: בחיפה זה בית שימוש.

ירון מזוז: זה ביוב.

ירון מזוז: פניתי אתמול לשר הבריאות במכתב חריף ביותר וביקשתי ממני לעצור את ההרחבה ואני היום אפגש אתו שוב כשאני אגיע לכנסת.

ירון מזוז: לאן הולכים המיליונים שמשלמים המפעלים?

ירון מזוז: לאיפה הם מופנים?

ירון מזוז: מקבלים מעל מאה מיליון שקלים ארנונה באזור.

ירון מזוז: לאן הולכים הכספים?

ירון מזוז: לאן הם מופנים?

ירון מזוז: ראינו שיקום באזור?

ירון מזוז: לא ראינו כלום.

<קריאה: לאצטדיון.

ירון מזוז: איפה עיריית חיפה שמקבלת את רוב הכספים?

ירון מזוז: לאן הולכים הכספים?

רשף חן: איפה מדינת ישראל?

ירון מזוז: איפה מדינת ישראל?

ירון מזוז: שב בבקשה, כשיגיע התור שלך, ניתן לך לדבר.

ירון מזוז: יונה יהב אמר שהוא מתנגד, נכון?

רשף חן: הוא אמר לי להגיש עתירה כנגד ההחלטה.

ירון מזוז: יונה יהב אמר שהוא מתנגד.

<אביהו האן: הוא היה בעד התכנית במכתב הראשון בוועדה.

<חדווה אלמוג: כן.

אכרם חסון: חברים, אני מבקש, אף אחד לא מגיב.

אכרם חסון: מי שרוצה לדבר, שיבקש את רשות הדיבור וניתן לי אם יישאר זמן.

יעקב אשר: הוא הופיע בוועדה המחוזית להתנגד?

<חדווה אלמוג: כן.

יעקב אשר: הוא בא לוועדת ערר?

אכרם חסון: חברים, בלי הערות.

ירון מזוז: ראש עיריית חיפה יונה יהב אמר שהוא מתנגד וחלק ממשרדי הממשלה המטפלים בנושא גם מתנגדים.

ירון מזוז: אז איך זה יכול להיות?

ירון מזוז: כולם מתנגדים אבל איך זה עבר בוועדה?

רשף חן: מדינת ישראל - - -

ירון מזוז: לא.

ירון מזוז: אתם ישבתם שם.

ירון מזוז: כל הכישלון הוא של עיריית חיפה בנושא הזה.

ירון מזוז: אל תבואו למכור או לזרות חול בעיני האנשים.

<נמרוד שיין: אתם במשרד ראש הממשלה.

<נמרוד שיין: אתה יושב במשרד ראש הממשלה.

ירון מזוז: כן.

ירון מזוז: אני יושב במשרד ראש הממשלה ואני מתנגד לזה.

ירון מזוז: מי אתה?

<קריאה: העוזר של יהב.

ירון מזוז: אתה העוזר של יונה?

ירון מזוז: מאיפה אתה יודע מה קורה שם בכלל?

<נמרוד שיין: אתה רוצה שאני אדבר?

ירון מזוז: כן.

ירון מזוז: מאיפה אתה יודע מה קורה?

ירון מזוז: סליחה, תן לי רגע.

ירון מזוז: מאיפה אתה יודע מה קורה שם?

אכרם חסון: אסור לך לדבר.

אכרם חסון: אסור לך להגיב.

אכרם חסון: אתה לא תגיב.

אכרם חסון: ממלאת מקום ראש העיר תגיב בסוף.

<קריאה: שאלה רטורית.

<קריאה: בסדר.

ירון מזוז: יונה יהב היקר, אתה ראש עיריית חיפה, כל הזיהום בקריות, בחיפה, באזורים שונים, איפה אתה?

ירון מזוז: מה אתה עושה?

ירון מזוז: פעם אתה מתנגד, פעם אתה לא מתנגד.

ירון מזוז: תחליט.

ירון מזוז: חיי התושבים אינם הפקר.

ירון מזוז: הגיע הזמן שתתעורר או שתפנה את המקום, אתה וכל מי שמייעץ לך.

ירון מזוז: אנחנו לא רוצים את התרומות של בעלי המפעלים כדי להקים מחלקות בבתי חולים.

ירון מזוז: מי שיודע למה אני מתכוון, הוא מבין למה אני מתכוון.

ירון מזוז: שייכנס לבית חולים רמב"ם.

ירון מזוז: לא רוצים את התרומות האלה כפיצוי על הנזקים.

ירון מזוז: אנחנו לא רוצים את הכסף שלהם בכלל.

ירון מזוז: אנחנו רוצים לחיות, אנחנו רוצים לנשום אוויר נקי.

ירון מזוז: הפתרון היחידי למזער את הנזק – אני לא יודע מה זה ימזער – הוא להקים מועצה תעשייתית בסגנון נאות חובב כאשר כל כספי הארנונה שמועברים לעיריית חיפה או לכל מיני רשויות באזור יועברו למועצה התעשייתית והיא תטפל אך ורק בנושא זיהום האוויר.

ירון מזוז: אך ורק.

ירון מזוז: יסלחו לי חבריי, אם הדבר הוא כל כך חשוב, לא היו מאשרים בנייה.

ירון מזוז: אני גר בקריית ביאליק, 300-400 מטרים בקו אווירי הולכים להרחיב את בז"ן והולכים להקים שכונה של 4,000 יחידות דיור.

ירון מזוז: הולכים להקים בחיפה והולכים להקים בכל המקומות כאילו שום דבר לא קרה שם.

ירון מזוז: ממשיכים והעולם כמנהגו נוהג.

אכרם חסון: שנייה לסיום.

ירון מזוז: רגע, אכרם.

ירון מזוז: זה דבר מאוד חשוב.

אכרם חסון: אני יודע.

ירון מזוז: אנחנו לא ניתן.

ירון מזוז: מהיום הסיפור נגמר.

ירון מזוז: מי שלא ישתף פעולה, שיפנה את המקום.

ירון מזוז: לא יהיה שם.

ירון מזוז: חיי אדם לא הפקר.

ירון מזוז: אני דיברתי גם יונה יהב על זה והזמנתי אותו.

ירון מזוז: ברגע שהוא לא הגיע היום לדיון החשוב הזה בוועדה החשובה הזאת, מבחינתי לא צריך להתייחס אליו כפקטור בנושא הזה בחיפה.

ירון מזוז: תודה רבה.

אכרם חסון: אנחנו נשמע אחר כך את עיריית חיפה.

אכרם חסון: רשות הדיבור לחברת הכנסת יעל כהן פארן.

אכרם חסון: חברים, שוב, לא מעירים ולא מגיבים בבקשה.

אכרם חסון: לזכותה של חבר הכנסת יעל כהן פארן ייאמר שהיא הקימה כאן שדולה למען מפרץ חיפה בה אני חבר.

אכרם חסון: סיירנו לפני שלושה חודשים.

אכרם חסון: היא מכירה את המטריה והיא מאלה שתומכים והיא תמיד מדברת אתי על איך אפשר ללחוץ ולקדם.

אכרם חסון: נשמח לשמוע אותך, בבקשה.

יעל כהן-פארן: תודה רבה אדוני היושב ראש.

יעל כהן-פארן: קודם כל, אני מברכת על הקמתה של הוועדה ועל כינוסה ועל הדיון היום שהוא מאוד מאוד חשוב.

יעל כהן-פארן: אני לא אחזור על דברים שנאמרו.

יעל כהן-פארן: העמדות שלי ידועות.

יעל כהן-פארן: כמו שאמר אכרם, הקמתי שדולה וגם אכרם הצטרף, כך גם חברת הכנסת יעל גרמן וחבר הכנסת יצחק וקנין סגן יושב ראש הכנסת.

יעל כהן-פארן: אני רוצה לומר שזה נושא לא של ימין ושמאל ולא של אופוזיציה וקואליציה.

יעל כהן-פארן: אנחנו צריכים ביחד לפעול ואני שמחה מאוד שסגן השר מזוז נמצא כאן וכמובן חבר כנסת אכרם חסון.

יעל כהן-פארן: אנחנו ביחד צריכים לחבר את הכוחות כדי להביא לשינוי אמיתי כי מה שקורה עכשיו במפרץ חיפה לא יכול להימשך.

יעל כהן-פארן: נקודה.

יעל כהן-פארן: פשוט לא יכול להימשך.

יעל כהן-פארן: אלה הדברים הכלליים שלי.

יעל כהן-פארן: אני רוצה, ברשותך, ומבקש שזה יהיה שיח.

יעל כהן-פארן: יש לי רשימה ענקית של שאלות ואני בטוחה שלצורך הדיון, אם נציב אותן כאן לפני נציגי הגנת הסביבה ונדרוש תשובות, הדיון הזה יהיה מאוד אפקטיבי ולא רק הוצאת אוויר חם כאשר כולם ידברו שתי דקות.

יעל כהן-פארן: אני מאוד מבקשת מצור גלין, ראש האגף לאיכות אוויר, לעבור קדימה ולענות לשאלות שאני אשאל אותו כי אני יודעת שעם כל הכבוד לרעות רבי, ויש לי הרבה הערכה אליה, היא עוסקת בנושא אנרגיה ולא בנושא מפרץ חיפה.

יעל כהן-פארן: אני חושבת שעל השאלות שיש לי רק אתה יכול לענות, לפחות מבין היושבים כאן בחדר.

יעל כהן-פארן: השורה ארוכה ואני מאוד מקווה שאכרם לא יקטע אותי.

יעל כהן-פארן: המשרד להגנת הסביבה דיווח לציבור על ירידה של 11 אחוזים במזהמים בשנת 2015.

יעל כהן-פארן: האם זה נתון של מדידה?

יעל כהן-פארן: כלומר, זה מבוסס על דיגומים סביבתיים?

יעל כהן-פארן: אם כן, על איזה מזהם זה מדבר?

יעל כהן-פארן: האם זה מדבר על ניטור סביבתי רציף?

יעל כהן-פארן: איזה מזהם ירד ב-11 אחוזים?

יעל כהן-פארן: האם זה ניטור ארובות או שזה מבוסס על חישובים בהתאם לדיווחים של המפעלים?

יעל כהן-פארן: מאיפה הגיעה הירידה של 11 אחוזים שהבאתם לידיעת הציבור לפני שנה?

יעל כהן-פארן: זאת שאלה ראשונה והיא ממש לא אחרונה.

יעל כהן-פארן: אני ממש מקווה שאכרם ייתן לי לשאול אתכם את השאלות.

דב חנין: ובאיזה מזהם.

עבדאללה אבו מערוף: ובאיזו עונה.

יעל כהן-פארן: זה היה אמור להיות שנתי.

יעל כהן-פארן: אני שואלת איך מדדו ואיך ספרו.

אכרם חסון: אני מבקש שהשאלות והתשובות לא יהיו הרצאות אלא קצרות.

יעל כהן-פארן: האם אכן אלה 11 אחוזים?

אכרם חסון: נשמע את התשובה.

<צור גלין: לגבי 2015, המספר שאת נקבת היה 15 אחוזים.

יעל כהן-פארן: 11 אחוזים.

<צור גלין: זה בהתאם לדרישות שהיו לנו בהיתרי פליטה.

<צור גלין: אנחנו דרשנו בהיתרי פליטה דרישות ואנחנו התייחסנו לדרישות בהיתרי פליטה.

<צור גלין: נכון.

<צור גלין: בשנת 2015 לא הצלחנו לעמוד ביעד הזה בגלל פרשת כאול.

יעל גרמן: לא הבנתי את ההתחלה.

יעל גרמן: אתם מדדתם או דרשתם?

יעל גרמן: יעל שאלה מאוד מפורשת.

<צור גלין: בוא נגיד, יחסית לדרישות שהיו בהיתרי פליטה כפי שרעות הסבירה קודם, היו רק החמרות.

<צור גלין: זאת אומרת, אין הקלות בדרישות.

יעל כהן-פארן: לא, אני לא שואלת על ההחמרה.

דב חנין: מה ירד, אם בכלל ירד משהו במציאות.

דב חנין: עזוב אותנו מעולם של ניירות.

יעל גרמן: איפה מדדתם?

דב חנין: בעולם המציאות ירד ב-11 אחוזים?

<צור גלין: לא.

<צור גלין: לא ירד ב-11 אחוזים.

<צור גלין: בגלל פרשת כאול לא ירד ב-11 אחוזים.

דב חנין: לא ירד ב-11 אחוזים.

דב חנין: ירד במשהו?

יעל כהן-פארן: בכמה ירד?

<צור גלין: סך הכול אנחנו מדברים על ירידה של ארבעה אחוזים במקום 11 אחוזים שהבטחנו.

דב חנין: באיזה מזהם ירד בארבעה אחוזים?

<צור גלין: BOC.

<צור גלין: אנחנו מדברים על טוטל BOC.

יעל כהן-פארן: איך מדדתם את זה?

יעל גרמן: ומי מדד?

<צור גלין: נעבור משלב לשלב.

<צור גלין: הכוונות שאנחנו מדברים קדימה, לשנת 2015 דיברנו על ירידה של 11 אחוזים והייתה ירידה על סמך הדרישות שלנו בהיתרי פליטה.

<צור גלין: יש לנו שלבים שונים שאנחנו מאמתים את התוצאות האלה.

<צור גלין: האימות הראשון הוא תוצאות של הבדיקות בארובה על ידי מפעלים והאימות השני הוא התוצאות שאנחנו בודקים בבדיקות אמת שלנו, בבדיקות פתע שאנחנו מבצעים.

<צור גלין: אתם ראיתם את המספרים.

<צור גלין: בדקנו למעלה מ-370 בדיקות בארובות במפרץ חיפה.

יעל כהן-פארן: בדיקות פתע.

<צור גלין: בדיקות פתע.

יעל כהן-פארן: ב-2015?

יעל כהן-פארן: אלה בדיקות פתע, אז אתה מחשב לפי בדיקות הפתע אקסטרפולציה?

יעל כהן-פארן: אין לך ניטור רציף על כל הארובות.

יעל כהן-פארן: נכון?

<צור גלין: יש לנו בדיקות פתע.

<צור גלין: אנחנו מנסים להגיע למרב אבל אנחנו תלויי תקציב.

<צור גלין: אנחנו לעולם לא נצליח לבדוק את כל ה-219 בדיקות ברבעון.

<צור גלין: אנחנו מקווים להגיע אליהם בשנה וחצי-שנתיים ולסיים את כל הסבב.

<צור גלין: לכן לא כל המידע שיש לנו הוא על פי דגימות בארובה.

<צור גלין: יש לנו מידע שאנחנו עושים הערכות לפי הדרישות שלנו בהיתר ואנחנו מתייחסים לדרישה בהיתר כאילו היא בוצעה.

<צור גלין: ברגע שמישהו לא ביצע את הדרישה בהיתר, כמובן שהתבדרנו.

יעל כהן-פארן: מאיפה אתם יודעים אם עמדו בהיתר או לא?

יעל כהן-פארן: מהדיווח של המפעלים?

<צור גלין: קודם כל, כן.

<צור גלין: יש בדיקות של המפעלים שאנחנו נדרשים כחוק לבצע אותם בתדירות.

<צור גלין: לכל ארובה יש את התדירות שלה.

<צור גלין: זה מתחיל מארבע פעמים בשנה ונגמר בפעם בשנתיים.

<צור גלין: אבל במפרץ חיפה, בגלל החששות הכבדים שיש לנו, אנחנו מבצעים בדיקות פתע פעמיים בשבוע.

<צור גלין: כל יום, לפחות בין שתיים לשלוש ארובות אנחנו מבצעים בדיקות פתע.

<צור גלין: זה מצטבר ומגיע ל-46 שבועות עבודה בשנה, את יכולה לחשב ולראו שאנחנו מגיעים לסביבות ה-140-150 בדיקות ארובות בשנה.

אכרם חסון: יעל, שאלה אחרונה.

יעל כהן-פארן: שאלה אחרונה?

יעל כהן-פארן: יש לי עשר שאלות.

אכרם חסון: אולי בסוף, אם יישאר זמן.

יעל כהן-פארן: אתה יודע שלא יישאר.

יעל כהן-פארן: נתתם ל-כאול הקלה מאוד גדולה בהיתרי הפליטה לעומת הצווים האישיים של 2009.

יעל כהן-פארן: בצווים האישיים נדרשו ל-150 מיליגרם ל-מאק בדגימה של ארובה וכעת בהיתרי הפליטה הנוכחיים אתם דורשים רק מאתיים.

יעל כהן-פארן: זאת אומרת, עלייה של שלושים אחוזים.

יעל כהן-פארן: אני לא מתווכחת ואני לא דורשת לזה הסברים אלא אני רוצה לדעת את הדברים הבאים.

יעל כהן-פארן: האם בכלל שקלתם במשרד לדרוש מ-כאול עמידה באותם תנאים של 2009?

יעל כהן-פארן: או אולי תנאים מחמירים יותר, אבל אפילו ה-150, למה זה לא נשקל?

יעל כהן-פארן: האם זה נשקל?

יעל כהן-פארן: האם הבעתם את הדרישה הזאת לבז"ן, ל-כאול?

יעל כהן-פארן: האם יידעתם את הציבור לגבי הדרישה הזאת?

יעל כהן-פארן: האם פרסמתם את המסמך בו אתם מעמידים את הדרישה הזאת גם בהיתרי הפליטה הנוכחיים בערך של ה-150 או אפילו נמוך יותר?

יעל כהן-פארן: האם הם הגיבו לדרישה הזאת?

יעל כהן-פארן: האם כל המסמכים שבז"ן הגישו כתגובה להיתר הפליטה פורסמו לעיון הציבור כנדרש בחוק אוויר נקי?

אכרם חסון: יעל, בואי נעצור כאן.

<צור גלין: אני אתייחס ברשותכם לשאלה הראשונה לגבי הפליטות.

<צור גלין: קודם כל, צריך להסביר שלא מדברים כאן על BOC אלא מדברים על תחמוצות חנקן.

<צור גלין: לא פחות גרוע אבל משהו אחר.

<צור גלין: אלה דברים אחרים כמובן עם השפעות שונות לחלוטין מאשר ל-BOC.

<צור גלין: צריך לומר שב-כאול יש שני סוגים של מתקנים שפולטים נוקטים.

יעל כהן-פארן: תנורי פיצוח.

<צור גלין: דודי קיטור.

<צור גלין: בתנורים אכן התקן של 150 יגיע מאוחר יותר.

<צור גלין: זה לא שביטלנו את התקן.

יעל כהן-פארן: השיא היה בצו של 2009 של 150.

<צור גלין: נכון.

<צור גלין: אני אסביר.

<צור גלין: אנחנו עבדנו מול התוצאות בפועל ואנחנו נאלצנו לדרוש מהם להגיע ל-150 בהדרגה תוך שש או שבע שנים, אני לא זוכר בדיוק, אבל מאוד חשוב להסביר לוועדה שתמורת זה אנחנו דרשנו מהם הורדה מעל ומעבר לנדרש בדודים.

<צור גלין: הווה אומר, אם בדודים נדרשו מאה, אנחנו דרשנו חמישים.

<צור גלין: בסך הכול הבועה לא נפגעה.

<צור גלין: כאשר בעתיד, ברגע שהתנורים יוחלפו ואנחנו מעריכים שתוך שש-שבע שנים יוחלפו כל התנורים הבעייתיים, ואז הם יגיעו לשמונים, שבעים, הם ירדו לחצי ממה שנדרש בצו.

<צור גלין: בסך הכול נגיע לפליטות נמוכות יותר.

אכרם חסון: בשלב זה, תודה רבה.

אכרם חסון: יעל, בבקשה, זמננו מאוד קצר.

אכרם חסון: דב חנין, ב-19 למרץ 2014 מונית ליושב ראש ועדה דומה שהגישה דוח.

אכרם חסון: האם המצב השתנה?

אכרם חסון: האם היו תוצאות חיוביות?

אכרם חסון: האם התקדמתם או שאנחנו עדיין דורכים באותו מקום?

דב חנין: תודה אדוני היושב ראש, ברכות לך על הקמת הוועדה.

דב חנין: בקשה ממך, שתיקח את הנושא במרץ ובאנרגיה שבאמת התחלת את הישיבה.

דב חנין: ברכות לך אדוני סגן השר על המחויבות וההתייצבות.

דב חנין: ברכות לכל עמיתיי חברי הכנסת והרבה הערכה ותודה לנציגי הארגונים, הפעילים, האזרחים ממפרץ חיפה.

דב חנין: תודה גדולה לכם.

דב חנין: בזכות המאבק שלכם, הדרישות שלכם לאורך השנים, הנושא הזה נמצא היום יותר בסדר היום מכפי שהוא היה אי פעם בעבר.

דב חנין: אדוני היושב ראש, כמו שאתה אמרת, אני עמדתי בראש ועדת משנה בנושא הזה שעבדה בכנסת במשך שלושה חודשים.

דב חנין: אנחנו עבדנו בצורה מאוד אינטנסיבית והגשנו מסקנות שאושרו על ידי ועדת הפנים ואושרו על ידי כל הגורמים.

דב חנין: לצערי, כמו שאמר סגן השר, למרות שכל הגורמים אישרו והסכימו, בפועל מתנהגים אחרת מכפי שאנחנו דרשנו והמלצנו.

דב חנין: יש בעיה רצינית של נתונים.

דב חנין: כמו ששאלתה של חברתה כנסת פארן הראתה, מאוד מאוד חשוב כאן לנתח אחד לאחד את כל המפעלים ואת כל הנתונים כי לפעמים מאחורי הכותרות האופטימיות, כמו האמירה ירדנו ב-11 אחוזים, הלוואי.

<צור גלין: בארבעה אחוזים.

דב חנין: הכותרת הייתה שירדנו ב-11 אחוזים ועכשיו מדברים על ירדנו בארבעה אחוזים והאמת היא שהמצב הוא רע.

דב חנין: המצב הוא רע.

דב חנין: הירידה ב-11 אחוזים בוודאי לא הייתה למרות שהכותרת היפה בעיתון חקוקה בזיכרון הציבורי.

זוהיר בהלול: אל תיתן לכותרת לבלבל אותך.

דב חנין: בדיוק.

דב חנין: אני רוצה לומר אדוני היושב ראש שאנחנו עשינו את העבודה הזאת אבל אנחנו הסתמכנו בצורה הכי שמרנית על הנתונים הרשמיים של משרד הבריאות ועל הנתונים הרשמיים של המשרד להגנת הסביבה.

דב חנין: אני אומר כאן בוועדה הזו שהנתונים שאנחנו הסתמכנו עליהם היו מאוד שמרנים.

דב חנין: התמונה שמתגלה מאז היא תמונת מציאות יותר קשה מאשר הנתונים הרשמיים שעמדו בפנינו.

דב חנין: ובכל זאת התמונה שאנחנו גילינו, יש בה שני מרכיבים שאי אפשר להתווכח עליהם.

דב חנין: לפי הנתונים הרשמיים, אחת, במפרץ חיפה יש רמות חריגות גבוהות ובעייתיות של זיהום אוויר מסוכן.

דב חנין: אלה נתונים רשמיים.

דב חנין: שתיים, במפרץ חיפה, עוד לפני הסקר האפידמיולוגי, יש תמונה מדאיגה ובעייתית גבוהה מהממוצע של תחלואה במחלות כולל מחלות סרטן.

דב חנין: אלה הם נתונים רשמיים לפני מה שאנחנו יודעים בשנתיים האחרונות והצטבר הרבה ידע נוסף.

דב חנין: אנחנו עמדנו בפני שאלה, האם יש קשר סיבתי מוכח בין זיהום האוויר לבין המפגעים והסכנות לבריאות וענינו על כך תשובה עקרונית שאומרת שברמה של מדיניות ציבורית אי אפשר ואסור לנו להתעלם מהעובדה ששני הנתונים האלה נמצאים אחד בצד השני.

דב חנין: אנחנו לא צריכים כאן להוכיח קשר סיבתי במובן המשפטי שמטרתו לחזור אחורה ולראות מי אחראי לזה שגברת לוי התחלקה על קליפת בננה, אלא אנחנו צריכים לשאול את עצמנו שאלה של מדיניות צופה פני עתיד ולהגיד לעצמנו איזו מדיניות, כגורמים ציבוריים, אנחנו צריכים לאמץ כאשר יש לנו את שני הנתונים האלה אחד בצד השני והעיקרון הקובע, כך אנחנו קבענו בדוח שלנו, הוא עיקרון של זהירות מקדימה.

דב חנין: כאשר יש שני נתונים כאלה, אחד בצד השני, המדינה מחויבת לפעול לפי החוקים הקיימים, לפי חוק אוויר נקי, לפי חקיקה שאני הובלתי אותה בכנסת ואני מכיר אותה בעל פה.

דב חנין: היא מחויבת לפעול כדי לשנות את המצב הזה.

דב חנין: זאת לא אופציה, זה לא רצון טוב אלא זאת חובה משפטית של המדינה.

דב חנין: לכן אנחנו המלצנו על שורה ארוכה של המלצות.

דב חנין: אמרנו שאת המצב במפרץ חיפה צריך לשנות.

דב חנין: אני מעריך, רבותיי אנשי המשרד להגנת הסביבה, כל פעולה טובה שאתם עושים.

דב חנין: כל דבר טוב שתעשו להפחית זיהום אוויר בתחבורה ובכל דבר, אני בעד.

דב חנין: אני אף פעם לא אתייצב נגד זה.

דב חנין: אבל מה שצריך במפרץ חיפה זאת מהפכה דרמטית ולא איזשהו עוד שינוי קטן במערכת.

דב חנין: צריך שינוי גדול כדי שאותו מצב מזעזע שמדבר עליו סגן השר ייגמר וייפסק.

דב חנין: הדבר הזה מחייב שינוי גדול עכשיו וקודם כל.

דב חנין: הדבר הראשון שאמרנו הוא להימנע מלהוסיף למפרץ חיפה זיהומים נוספים.

דב חנין: זה הדבר הכי מטורף שאנחנו יכולים לעשות.

דב חנין: מקום מוכה זיהום ואנחנו במקום להוריד את הזיהומים מוסיפים עליהם עכשיו עוד זיהומים.

דב חנין: זה פשוט דבר שהדעת לא סובלת, ההיגיון לא סובל וגם המשפט לא סובל.

דב חנין: אני אומר בצער, ויודע את זה סגן השר, שלמרות כל הדברים וכל הדיבורים, התכנית הבעייתית מאוד בעניין מתחם בז"ן אושרה.

דב חנין: אני אומר שזה לא רק לצפצף על האזרחים, זה לא רק לצפצף על הבריאות, זה לא רק לצפצף על החוק אלא זה גם לצפצף על הכנסת כי הכנסת אמרה את דברה ומתעלמים מזה.

דב חנין: לסיכום אדוני היושב ראש.

דב חנין: הוועדה שלך, יש לה אתגר מאוד, מאוד, מאוד קשה אבל יש כאן מסביב לשולחן באמת בני ברית מאוד נמרצים – ארגונים, אזרחים, פעילים – עם המון ידע, עם המון ניסיון, עם המון תבונה ואני מאחל לוועדה הזו שהיא באמת תצליח להסתמך גם על הידע הזה, גם על הדברים שעשינו בכנסת לפני קודמת בוועדת המשנה הקודמת ותילחם יחד עם האזרחים כדי לעשות את מפרץ חיפה לאזור מקסים, ירוק, בריא שכולם יגידו שאנחנו רוצים לעשות את הנופש לא באילת אלא במפרץ חיפה.

אכרם חסון: תודה רבה.

אכרם חסון: חבר הכנסת אבו מערוף.

אכרם חסון: אם אפשר לקצר, בבקשה, כדי לתת אפשרות לאחרים.

עבדאללה אבו מערוף: אני אהיה ברור ומובן.

עבדאללה אבו מערוף: בוקר טוב וברכות ליושב ראש הוועדה על ההיענות המהירה להמשך הדיון בנושא.

עבדאללה אבו מערוף: ברכות לסגן השר שהביע את עמדתו האיתנה והברורה.

עבדאללה אבו מערוף: בואו נדבר באופן ישר ולעניין.

עבדאללה אבו מערוף: כל המחקרים האפידמיולוגים שישנם או יהיו בעתיד רק יטשטשו וייתנו לנו להתווכח בדברים שהם לא עיקריים ויסיטו אותנו מהנושא בו אנחנו חייבים לטפל, במיוחד שהמחקר לפעמים מוזמן לפי שיקולים אינטרסנטים מלכתחילה.

עבדאללה אבו מערוף: מישהו רוצה שהמחקר יהיה טוב, הוא מזמין אותו.

עבדאללה אבו מערוף: על זה דיברנו בכנסת עת הייתה הצעה לסדר בשנה שעברה.

עבדאללה אבו מערוף: דיברנו על כך והשר גבאי, שלצערי הרב איננו עכשיו, ענה.

עבדאללה אבו מערוף: לכן זה כבר מאחורינו.

עבדאללה אבו מערוף: צריך לטפל בבעיה.

עבדאללה אבו מערוף: מה לעשות?

עבדאללה אבו מערוף: מניעה.

עבדאללה אבו מערוף: לכן, לא לתת בשום אופן לאף פעילות פטרו-כימית נוספת שתהיה במפרץ.

עבדאללה אבו מערוף: מזה נתחיל.

עבדאללה אבו מערוף: להתחיל לטפל בזיהומים הקיימים.

עבדאללה אבו מערוף: לא מזמן דיברנו על סילוק מכל האמוניה?

עבדאללה אבו מערוף: כמה שנים?

עבדאללה אבו מערוף: עדיין הכול תקוע ולמה הוא תקוע?

עבדאללה אבו מערוף: מישהו כאן שאל איפה המדינה, אבל זה לא עניין של המדינה.

עבדאללה אבו מערוף: הון ושלטון?

עבדאללה אבו מערוף: בבקשה.

עבדאללה אבו מערוף: מה עשתה עיריית חיפה כל הזמן?

עבדאללה אבו מערוף: קודם כל רצתה להגיד שהמחקר לא נכון ואחר כך עשתה מחקר אחר.

עבדאללה אבו מערוף: לא, אל תענה לי.

אכרם חסון: אל תגיב.

עבדאללה אבו מערוף: עם כל הכבוד לך, אל תענה לי.

עבדאללה אבו מערוף: אני אומר שטוב מאוחר מאשר בכלל לא.

עבדאללה אבו מערוף: יש עכשיו היענות והעמדה שלה טובה, אני דוגל בעמדה הזאת וטוב שעכשיו יש עמדה.

עבדאללה אבו מערוף: היא הזרוע המבצעת של משרד הפנים ולכן זה התפקיד שלה לכתחילה.

עבדאללה אבו מערוף: צריך לשתף את הדברים האחרים.

עבדאללה אבו מערוף: מדברים על זיהומים.

עבדאללה אבו מערוף: עובדה שיש אסטמה ומחלות אחרות.

עבדאללה אבו מערוף: זאת עובדה.

עבדאללה אבו מערוף: בעבודתי, לצערי הרב אני ראיתי את האנשים החולים שם.

עבדאללה אבו מערוף: זאת עובדה.

עבדאללה אבו מערוף: ברפואה אין מתמטיקה אבל העובדות הן שהזיהום והמחלות במפרץ חיפה יותר מאשר בגוש דן ויותר מאשר בחדרה ובעפולה.

עבדאללה אבו מערוף: זאת עובדה וזה קורה כי יש מזהמים.

עבדאללה אבו מערוף: גם בשפרעם יש מחלות רבות.

עבדאללה אבו מערוף: שוכחים שיש גם כפרים מסביב והזיהום מגיע אליהם ושם לא עושים מחקרים.

עבדאללה אבו מערוף: לכן אנחנו נמשיך בעניין הזה.

עבדאללה אבו מערוף: בעניין הזה צריך לטפל בשורש, גם בוועדה וגם בכנסת.

עבדאללה אבו מערוף: גם מאבק ציבורי כמו הפגנות יעזור.

עבדאללה אבו מערוף: זה טוב שיש מאבק ציבורי כי אנחנו לבד לא נוכל כי אין מי שישמע אותנו.

עבדאללה אבו מערוף: אנחנו לבד בכנסת נחוקק חוק ואני פונה לכל הארגונים הציבוריים שישתפו אתנו פעולה כי המאבק הציבורי הוא מאוד חשוב.

אכרם חסון: תודה רבה.

אכרם חסון: אנחנו שמחים שאבו מערוף שהוא רופא במקצועו נמצא גם בוועדה.

אכרם חסון: נמצאת אתנו ראש עיר לשעבר ושרת הבריאות לשעבר שגם היא בעלת ניסיון ואנחנו שמחים שהיא אתנו, יעל גרמן.

יעל גרמן: תודה רבה אדוני היושב ראש.

יעל גרמן: אני רוצה לפתוח באמת בברכות.

יעל גרמן: לדאבוני הרב זו הישיבה הראשונה של תת הוועדה למרות שתת הוועדה מונתה כבר לפני כשנה אבל אנחנו יודעים שהיושב ראש עבר לקק"ל ולא הצליח לכנס אותה אפילו פעם אחת.

יעל גרמן: אני מודה לך על כך שאתה לקחת את זה באמת מתוך נכונות ומחויבות ואתה יודע שאנחנו יחד אתך.

יעל גרמן: אני לא אחזור על דברי חבריי.

יעל גרמן: אני מסכימה עם כולם.

יעל גרמן: אני רק רוצה להוסיף ולהגיע להצעות אופרטיביות.

יעל גרמן: ישבה תת הוועדה של חבר הכנסת דב חנין והכינה מסמך מאוד מאוד מאיר עיניים ובאמת מאלף.

יעל גרמן: אני מציעה שאנחנו ניקח את המסמך הזה ונקבע שאנחנו עוקבים אחרי היישום שלו.

אכרם חסון: הוא אצלי על השולחן.

יעל גרמן: זה הדבר הראשון.

יעל גרמן: לפעמים כל ועדה רוצה להמציא את הגלגל, אבל לא, אנחנו מכבדים את הרצף השלטוני ואנחנו מכבדים את הניסיון הגדול ואת העבודה הרבה והיפה שנעשתה ואנחנו יכולים פשוט להמשיך משם.

יעל גרמן: אבל יש עוד שני דברים שהייתי רוצה שנעשה בוועדה הזאת.

יעל גרמן: דבר ראשון, אני מחזקת את דברי חבריי, לבוא ולהוציא מכאן קריאה חד משמעית שאין להרחיב אף אחד מן המפעלים המזהמים בחיפה.

יעל גרמן: לטעמי צריך להכין תכנית שבכלל תסלק חלק גדול מן המפעלים.

יעל גרמן: זה המעט שצריך לעשות אבל בוודאי שבשלב הראשון צריך לעצור את ההתפתחות וההתרחבות.

יעל גרמן: דבר שני.

יעל גרמן: כידוע לך – ואנחנו ראינו כאן

יעל גרמן: רק את ההקדמה שהתפרסמה של המחקר האפידמיולוגי שיצא – עד היום המשרד להגנת הסביבה, למרות הבטחות חוזרות ונשנות שהוא יביא את זה לידיעת הציבור, לא הביא את המחקר לידיעת הציבור, אבל אני רוצה לומר דבר נוסף ואמרתי את זה כבר פעם.

יעל גרמן: אנחנו כאן בכנסת, יש לנו תפקיד והוא לבקר את הממשלה.

יעל גרמן: זה התפקיד שלנו.

יעל גרמן: לא לתת להם תשבחות – אם אפשר וראוי, אין בעיה – אלא התפקיד שלנו הוא לבקר.

יעל גרמן: לכן אני מבקשת ממך כיושב ראש שברגע שיגיע אלינו המחקר האפידמיולוגי, אנחנו כוועדה נבקש מהכנסת את התקציב המתאים כדי לקבל מומחה מטעמנו.

יעל גרמן: לא להסתמך על חוות הדעת של המשרד להגנת הסביבה ואף אחד שלא ייפגע, אנחנו סומכים עליכם ואתם נפלאים, אבל אנחנו כחברי כנסת וכתת ועדה שמתפקידה באמת לבדוק את הנושא ולבדוק אותו בצורה מקצועית, אנחנו נרצה מומחה משלנו שיבוא ויאמר מה הן המסקנות על פי המחקר האפידמיולוגי.

יעל גרמן: דבר נוסף.

יעל גרמן: אני מבקשת שבישיבה הבאה, ואני מקווה שהיא תהיה בקרוב, אנחנו נדון במפת הסרטן שהתפרסמה רק לפני שבוע ולא היה בה עדיין דיון באף אחת מוועדות הכנסת.

אכרם חסון: יהיה לנו בקרוב גם סיור.

יעל כהן-פארן: יותר מזה.

יעל כהן-פארן: מנעו מאתנו להיפגש.

יעל כהן-פארן: יושבי ראש השדולה פנו כדי להיפגש עם הרופאים שביצעו את המחקר והמשרד להגנת הסביבה מנע זאת.

אכרם חסון: אנחנו נפגוש את כולם.

אכרם חסון: חבר הכנסת יעקב אשר, בבקשה.

יעקב אשר: תודה רבה אדוני היושב ראש.

יעקב אשר: אדוני סגן השר, תודה על הדברים הנחרצים והברורים.

יעקב אשר: אנחנו שמענו בפתיחת הדיון שני דוחות, דוח של המשרד להגנת הסביבה ודוח של מגמה ירוקה, ואני חושב לעצמי האם מדובר על אותו אזור.

יעקב אשר: זה היה נראה קצת מוזר.

יעקב אשר: אני לא יודע, מספרים משחקים.

יעקב אשר: אתם יודעים, לא למדתי ליבה, אבל מספרים לא יכולים להיות כל כך שונים באותו מקום אלא אם כן יש איזושהי טעות או טעות מכוונת כזו או אחרת.

יעקב אשר: אני לא רוצה לתת מסקנות כי אני גם לא מבין כמו חברות הכנסת הנכבדות וחברי הכנסת הנכבדים ואחרים שבאמת עשו דוקטורט על הדברים הללו.

יעקב אשר: אבל משהו כאן מריח לא טוב, גם מבחינה בריאותית אבל גם מבחינה אינטליגנטית.

יעקב אשר: אני חושב שאנחנו חייבים להגיע למצב בו נדע קודם כל את המצב וכשיודעים את המצב, יודעים גם מה צריך לעשות אתו.

יעקב אשר: זה נותן איזושהי הרגשה שאם זה כל כך טוב כמו שהמשרד להגנת הסביבה הודיע ומצד שני זה כל כך רע כמו שזה נשמע בדוח השני, ההרגשה שלי היא שמשרדי הממשלה נוהגים בכפפות של משי בעניין הזה של מפרץ חיפה, שזה לא דבר חדש אבל כנראה שהוא הולך ללוות אותנו הרבה מאוד שנים.

יעקב אשר: אני קודם כל רוצה לשבח כי אני רואה כאן ראש מועצה אחד מהסביבה, ראש מועצת רכסים ידידי הרב רייך שהגיע לכאן וחבל שלא הגיעו ראשי ערים וראשי מועצות אחרים.

יעקב אשר: אני חושב שזה א'-ב' של כל ראש עיר, לדאוג לתושביו.

יעקב אשר: אני רוצה לומר דבר אחד, גם כמי שכיהן כראש עיר.

אכרם חסון: דרך אגב, כולם הוזמנו.

אכרם חסון: אני הזמנתי את כולם.

יעקב אשר: אני יודע.

יעקב אשר: לכן ציינתי את זה.

יעקב אשר: לכן ציינתי את היחיד שנמצא כאן.

יעקב אשר: כראש עיר לשעבר – ולצדי יושבת יעל גרמן שהייתה ראשת העיר הרצליה, היינו ביחד הרבה בוועדה המחוזית בתל אביב - אני רוצה לומר שכאשר ראש עיר לא רוצה שיקרה משהו, זה לא יקרה.

יעקב אשר: כאשר ראש עיר לא רוצה שתכנית כזאת תעבור ותורחב, שלא ימכרו לנו את הדברים הללו.

יעקב אשר: תאמינו לנו, אנחנו יודעים ואנחנו חיים כאן בוועדה, נמצאים בוועדות, מייצגים בהרבה מקומות, ובוודאי כאשר מדברים על ראש עיר חזק וותיק כמו יונה יהב שכאשר הוא רוצה, אפילו מטאטא יורה, ובוודאי כשהוא לא ירצה, מטאטא לא יירה.

יעקב אשר: אני חושב שהדבר הברור הוא שאם באמת יש רצון של משרדי הממשלה ושל העירייה, שאלה בעצם הגופים היחידים בלי הסמכות – אין גופים אחרים, משרדי הממשלה והעירייה הם בעלי הבתים של האזור הזה – ואם הם רוצים לפנות את המפעלים, אם הם רוצים לא לתת שהמפעלים האלה יורחבו, הם לא יורחבו והם לא יהיו ויורידו את המינון הקשה הזה של המפעלים עצמם וממילא גם את הזיהום שלהם.

יעקב אשר: יכול להיות שיש שיקולים אחרים.

יעקב אשר: אתם יודעים, ראש עיר גם צריך להחזיק עיר ויכול להיות שהכנסות כאלה ואחרים מארנונה או ממפעלים הם דברים חשובים, אבל מצד שני כולנו מבינים דבר אחד והוא שאם אדם נמצא באזור מסוכן, באזור בעייתי, וננסה לדמיין לעצמנו את המקום, לוקחים אותו לאזור מוכה רעידת אדמה למשל, אבל עד שרעידת האדמה מגיעה עושים לו מדשאות יפות, גנים ציבוריים יפים, תחבורה משוכללת והכול טוב ויפה, אבל אלה חיי שעה.

יעקב אשר: אנחנו מדברים כאן על חיים של אנשים.

יעקב אשר: אני קורא למשרדי הממשלה, אני קורא לראש העיר חיפה, אם כנים דבריך, המפעלים האלה לא יורחבו.

יעקב אשר: צריך לעצור.

יעקב אשר: אני מצטרף לדעה שהייתה כאן לעצור כרגע את כל ההליכים בעניין הזה עד שבאמת יהיו מספרים זהים במשרד להגנת הסביבה.

יעקב אשר: לא יכול להיות שהמספרים לא יהיו זהים בין דוחות מדעיים כשהם מונחים אחד מול השני.

אכרם חסון: תודה רבה.

אכרם חסון: חבר הכנסת זוהיר שמתגורר בעכו ואנחנו מקווים שעכו לא מוכה כמו המפרץ ואזור חיפה.

עבדאללה אבו מערוף: הגיע קצת גם אליה.

<קריאה: ועוד איך כן.

זוהיר בהלול: אדוני היושב ראש, כדי להגיע לעכו אנחנו בדרך כלל עוברים דרך האזור המסוכן.

זוהיר בהלול: אבל אני רוצה תחילה לומר לכם שאני קורא ידיעה שבכיר במשרד להגנת הסביבה הושעה מעיסוק בבז"ן.

זוהיר בהלול: שמו שלמה כץ.

זוהיר בהלול: בת דודתו עובדת כיועצת משפטית בבז"ן.

זוהיר בהלול: יכול להיות שחלק מהדוחות המחלוקתיים עליהם את מדברים נובעים אולי מהפן הפלילי שאנחנו כאן מתייחסים אליו.

זוהיר בהלול: אני אומר את זה כמובן לכאורה מכיוון שאני לא בקיא בנתונים.

זוהיר בהלול: במדינה מתוקנת, אדוני היושב ראש, גם אם האינטרסים הכלכליים עליהם דיבר בחן רב ידידי הרב אשר, במדינה מתוקנת מקום כזה לא היה שורד אלא היה ננעל.

זוהיר בהלול: אני חושב שכבר השתתפתי במהלך השנה וחצי כמעט שאני מכהן כחבר כנסת בלא מעט ישיבות בהשתתפות לא מעט אנשים.

זוהיר בהלול: אני רוצה שתסתכלו על פניה של חנה קופרמן.

זוהיר בהלול: אני אומר לכם שלפני שנה וחצי ראיתי אותה זוהרת.

זוהיר בהלול: פניה היו פנים מאוד מאוד חיוניים.

זוהיר בהלול: ראו את פניה, מרוב עצב.

זוהיר בהלול: באמת, אני ממש מצטער קופרמן.

זוהיר בהלול: כשאני רואה את פניך, זה הסיפור של בז"ן וזה הסיפור של המפגע הכי גדול בריאותית, ביטחונית ובטיחותית במדינת ישראל.

זוהיר בהלול: אלה הפנים מכיוון שהיא מדברת מדם ליבה.

זוהיר בהלול: הפכה להיות אישה עצובה שקווי המתאר של פניה הם קווי המתאר של הבעיה עליה אנחנו מדברים.

זוהיר בהלול: הופיע כאן ילד מהפנט לפני כמה חודשים, איתי.

זוהיר בהלול: ילד מהמם שרמת האינטליגנציה שלו, אדוני היושב ראש, מגיעה לגורד שחקים.

זוהיר בהלול: ילד שכאשר הוא מדבר – וסלח לי אדוני שר השר, הנאום שלך היה מדהים היום, הוא עולה עליך ועלי אבל הוא לדאבוני ולדאבון ליבי חלה במחלה הזאת.

זוהיר בהלול: גם אני איבדתי את אשתי.

זוהיר בהלול: סליחה שאני אומר ומציין את העובדה הזו פעם אחר פעם בישיבות האלה.

זוהיר בהלול: כי אינני יודע האם מישהו יכול לאמוד את רמת המסוכנות כאשר הרכב שלו עובר השכם והערב דרך הריחות המזהמים האלה, הממיתים האלה.

זוהיר בהלול: אז יכול להיות שבדרך גם איתי ספג את המחלה הזאת וגם אשתי ספגה את המחלה הזאת, ואולי גם בדרך, כאשר אנחנו עכשיו מדברים, התווסף עוד חולה למחלקה האונקולוגית.

<קריאה: בניין.

<קריאה: לא מחלקה.

זוהיר בהלול: הבניין החדש.

זוהיר בהלול: יכול להיות שעכשיו בעודנו מדברים עוד חולה או שניים או שתיים נכנסים בפאתי רמב"ם בחיפה.

זוהיר בהלול: מה צריך יותר מזה כדי לעשות לנו באמת קריאת השכמה?

זוהיר בהלול: תתעוררו.

זוהיר בהלול: בני אדם, תתעוררו.

זוהיר בהלול: האם בשל שיקולים כלכליים אנחנו ממיתים אנשים?

זוהיר בהלול: לכאורה, שלא יגידו שאני מדבר עכשיו באופן מוחלט.

<קריאה: בטוח.

זוהיר בהלול: ממרום גילי ומשטח קרחתי, אני כבר אומר לכאורה.

זוהיר בהלול: עדיף לי לומר לכאורה מאשר לומר בוודאות.

זוהיר בהלול: אדוני היושב ראש, האנשים באזור הזה הם כמו ברווזים במטווח.

זוהיר בהלול: הם אנשים שאינם יודעים בוודאות האם הם סופגים את המחלה או לאו.

זוהיר בהלול: אגב, אני לא מצטרף למקהלה שמדברת נגד יונה יהב.

זוהיר בהלול: זו בעיה ממשלתית.

זוהיר בהלול: בז"ן הוא סיפור של מדינה ולא סיפור של עירייה.

זוהיר בהלול: אתם מייחסים יכולות מאגיות למר יהב אבל מדובר במקום ששוויו וערכו ומסוכנותו – אלה סכומים מפלצתיים.

זוהיר בהלול: סליחה על המלים, אבל צריך ביצים כדי לפתור את הבעיה הזאת.

זוהיר בהלול: אם הוועדה בראשותך מר אכרם חסון תפעל ללא לאות וללא משוא פנים, אני חושב שאתה תוכל להוביל מהלכים שייכתבו באותיות קידוש לבנה בדברי הימים של המדינה הזו, אם אתה תצליח להסדיר את העניין הזה.

זוהיר בהלול: שאלת תם.

זוהיר בהלול: איך זה יכול להיות שהמשרד להגנת הסביבה מגן על המפעלים האלה?

אכרם חסון: תודה רבה.

אכרם חסון: חברים, הארכתי את זמן הישיבה כדי לכבד את כולכם.

ירון מזוז: זוהיר, אני חולק עליך במה שאמרת לגבי עיריית חיפה.

ירון מזוז: זאת העירייה הגדולה באזור ושום בעל מפעל שם באזור לא עושה טובה שהוא נמצא שם.

ירון מזוז: מי שלא מתאים לו, שיעבור לחוץ לארץ.

ירון מזוז: אנשים יושבים בחוץ לארץ, בעלי מפעלים עושים מיליונים על הגב של התושבים והאזרחים.

ירון מזוז: אדון זוהיר, מה שאתה יודע במפרץ חיפה, אני שכחתי.

ירון מזוז: אני באתי משם ואני יודע מה אני אומר.

ירון מזוז: כל מפעל שלא מתאים לו, ייקח את הרגליים וילך לחוץ לארץ, לאן שהוא רוצה.

ירון מזוז: מה, באים להרוג את התושבים שלנו?

ירון מזוז: אני מצטער, ברשותכם, אני לרשותכם וכל מי שרוצה יכול להגיע אלי.

ירון מזוז: אני פשוט חייב ללכת.

אכרם חסון: תודה.

אכרם חסון: זוהיר, אני רוצה לענות לך.

אכרם חסון: אנחנו לא קיימנו את הישיבה הזאת ולא הקמנו את הוועדה כדי לעשות משוא פנים או למרוח את הדברים.

אכרם חסון: אנחנו חיים שם, הילדים שלנו נפגעים, המשפחות שלנו נפגעות ולכן אנחנו לא נוותר לאף אחד.

אכרם חסון: מצד שני, אנחנו לא באנו להתחשבן ולא לחסל חשבון עם אף מישהו.

אכרם חסון: מטרתנו היא לרתום את כולם, לעבוד ביושר, בהגינות, באחריות בשקיפות כדי שהמצב ישתנה.

אכרם חסון: עיריית חיפה.

אכרם חסון: נמצאת כאן ממלאת מקום ראש העיר והיא תדבר בשם העיר.

אכרם חסון: אני רוצה לשאול אותך, לפני שאת מתחילה לדבר.

אכרם חסון: בבדיקה שעשיתי ראיתי שעיריית חיפה תמכה בהתחלה בהרחבת בז"ן.

אכרם חסון: כיום עיריית חיפה מתנגדת.

אכרם חסון: אבל לעיריית חיפה היה את הזמן להתנגד בצורה חוקית בוועדת התכנון הארצית ולצערי הרב היא הגישה ערעור אחרי שהזמן עבר.

אכרם חסון: לכן יש שאלות רבות שנשארו פתוחות.

אכרם חסון: מדוע מתנהגים בצורה כזאת?

אכרם חסון: הרי עיריית חיפה – קטונתי, הייתי ראש עיר קטנה – מייצגת את כל הפריפריה ואת כל הקריות.

אכרם חסון: היא צריכה לעמוד על המשמר.

אכרם חסון: אסור לה לפספס ערעור.

אכרם חסון: השאלה אם עיריית חיפה מתחילה לדבר בקול אחד.

אכרם חסון: בבקשה.

רשף חן: אני היועץ המשפטי של עיריית חיפה.

אכרם חסון: מי מדבר?

אכרם חסון: אתה או היא?

אכרם חסון: רק אחד יכול לדבר.

רשף חן: אם אפשר, שנינו.

אכרם חסון: יש לך דקה אחת.

רשף חן: אני אענה מאוד בתמצית.

רשף חן: לגבי התכנית של מה שנקרא הרחבת בז"ן.

רשף חן: התכנית הזאת היא תכנית של לגליזציה של בז"ן שנבנתה על ידי מדינת ישראל ללא היתר אחד במשך תקופה של כמעט מאה שנים והפכה את חיפה לפח האשפה של מדינת ישראל.

רשף חן: מדינת ישראל שבכישלונה לעשות רגולציה על עצמה גרמה מוות להרבה הרבה אנשים באזור חיפה.

רשף חן: התכנית הזאת, התפקיד שלה מבחינת עיריית חיפה ומבחינת הציבור היה לעשות לגליזציה, רגולציה של הפעילות שם, כאשר הכלל הוא אפס גידול בזיהומי אוויר וההוראה הזאת קיימת בתכנית והייתה קיימת בתכנית מהדקה הראשונה.

רשף חן: למעשה אפס גידול זה לא מדויק אלא קיטון בזיהום האוויר – זו הוראת התכנית.

יעקב אשר: אבל גם קיטון בכמות המפעלים?

אכרם חסון: בואו לא נפריע לו.

יעקב אשר: אתה יכול לדעת מה יהיה בעוד עשר שנים?

רשף חן: על הבסיס הזה עיריית חיפה תמכה בעניין.

רשף חן: בשלב די מתקדם של התכנית התברר שהעמדה של מוסדות התכנון שאינם עיריית חיפה – זו מדינת ישראל שמובילה את התכנית הזאת – היא שבעוד שצריך להתייחס רק לכמות זיהום האוויר, ניתן להגדיל את הפיזיקה של המבנים.

רשף חן: בנקודה הזאת, כאשר עיריית חיפה הבינה שזה העניין, היא התנגדה לדבר הזה ומתנגדת לזה מהדקה הראשונה שהנושא הזה עלה.

רשף חן: מבחינתנו הייתה תקלה טכנית והיא שאנחנו פנינו לוועדה המחוזית וביקשנו לברר מולה את הנושא הזה וכתוצאה מכך פספסנו את המועד.

יעקב אשר: מי מטעמכם יושב בוועדה?

אכרם חסון: חברים, בואו נתקדם.

אכרם חסון: אין לנו הרבה זמן.

אכרם חסון: ניתן לו לסיים את הדברים.

יעקב אשר: עיריית חיפה יושבת בוועדה.

יעל כהן-פארן: הצבעתם בוועדה המחוזית.

יעקב אשר: הנציג שלכם הצביע בוועדה המחוזית.

<קריאה: הצביעו בעד הרחבת בז"ן.

רשף חן: לפי החוק לא יכול נציג חיפה לשבת בוועדה המחוזית כשדנים בעניין של חיפה ולכן לא ישב שם נציג שלנו ולא יכול היה לשבת, אבל העמדה של הוועדה המקומית ושל עיריית חיפה כאמור הייתה ועודנה שהלגליזציה - - -

ירון מזוז: תפסיקו לקשקש.

ירון מזוז: בבקשה, תפסיקו לקשקש.

ירון מזוז: יש גבול לקשקושים.

ירון מזוז: ראש העיר היה צריך להגיע לכאן ולהגיד את עמדתו.

ירון מזוז: שב בשקט.

ירון מזוז: שב במקום.

ירון מזוז: אתה מפריע.

רשף חן: עיריית חיפה איננה הרגולטור הרלוונטי.

רשף חן: הרגולטור הרלוונטי, הוא הממשלה.

רשף חן: מר מזוז שיושב כאן, הוא הרגולטור.

רשף חן: נוח לו להאשים את יונה יהב.

רשף חן: אם הכנסת רוצה לעשות מעשה, אנא מכם, תנו לנו את הסמכות לסגור את המפעלים האלה ואז אם יונה יהב לא יסגור אותם תוכלו להגיד מה שאתם אומרים.

רשף חן: לעניין מכל האמוניה.

אכרם חסון: מכל האמוניה מטופל.

אכרם חסון: אני אגיד איך הוא מטופל.

אכרם חסון: יש לי תשובה לגבי מכל האמוניה.

רשף חן: זאת סכנת נפשות שלא מטופלת.

אכרם חסון: אני מבקש שתעצור כאן.

אכרם חסון: חדווה, בבקשה.

<חדווה אלמוג: אדוני, יש שתי אפשרויות לטפל בעניין.

<חדווה אלמוג: האחת, כמו סגן השר מזוז שיתקוף אותנו ויגיד יונה יהב יתפטר – אגב, כדאי לדעת שהציבור יגיד את זה והציבור יגיד את דברו.

<חדווה אלמוג: זאת פעם אחת.

<חדווה אלמוג: פעם שנייה, שמעתם את העניין המשפטי.

<חדווה אלמוג: אני חושבת שכדאי שנזכור כולנו, כפי אמר עורך דין רשף, בידי מי הכוח לעשות את הדברים.

<חדווה אלמוג: המדינה הייתה הרגולטור של המקום הזה, המדינה הייתה אחראית.

<חדווה אלמוג: המפעלים האלה היו שלה.

<חדווה אלמוג: שנית, מהרגע שהיא ירדה מהם, היא לא עשתה את מה שהיה צריך לעשות.

<חדווה אלמוג: שלישית, ועדת ערר של המדינה – לא של עיריית חיפה – החליטה על הרחבה למרות ההתנגדויות של חלק גדול מהאנשים שיושבים כאן.

ירון מזוז: אבל נוח לעיריית חיפה לקבל עשרות מיליוני שקלים בארנונה.

ירון מזוז: עשרות מיליוני שקלים בארנונה.

ירון מזוז: מיליון אנשים סובלים בגלל העירייה הזאת.

<חדווה אלמוג: סגן השר, עם כל הכבוד.

<חדווה אלמוג: חבר'ה, אתם לא תשימו את כל זה עלינו.

<חדווה אלמוג: מה ששיש לנו אחריות, ניקח, אבל מה שהאחריות שלכם – ואתה בא מעיר ולא ראיתי שמישהו שם נעמד.

<חדווה אלמוג: אז ראש העיר שלי כן נעמד.

ירון מזוז: אותי לא מעניין ראש העיר או לא ראש העיר.

ירון מזוז: אותי מעניינים האזרחים.

ירון מזוז: את יודעת מה קרה באזור שלנו.

ירון מזוז: מתי הסתובבת ברחוב דגניה?

<חדווה אלמוג: אתמול.

ירון מזוז: ומה את רואה שם?

ירון מזוז: מי יכול לשבת בחוף הים?

<חדווה אלמוג: אותך לא ראיתי שם.

ירון מזוז: בושה וחרפה.

אכרם חסון: חדווה, יש לך עוד דקה.

אכרם חסון: בבקשה תגידי לנו מה אתם הולכים לעשות.

אכרם חסון: בלי ויכוחים בבקשה.

<חדווה אלמוג: אני מציעה להיות פרודוקטיבית, לנסות להגיד מה אנחנו מצפים מהוועדה.

<חדווה אלמוג: יש להקפיא את כל אישור הגדלת הפעילות הפטרו-כימית - ואת זה אתם צריכים לדרוש – במפרץ חיפה.

עבדאללה אבו מערוף: רק לדרוש?

עבדאללה אבו מערוף: אתם תבצעו.

ירון מזוז: יש חוק רישוי עסקים.

ירון מזוז: איפה אתם ברישוי עסקים?

ירון מזוז: למה לא טיפלתם דרך העירייה ברישוי עסקים?

<חדווה אלמוג: אתה הממונה.

ירון מזוז: הגעת לייצג את עיריית חיפה.

ירון מזוז: בושה בכלל שהגעת לכאן לייצג את עיריית חיפה.

אכרם חסון: חדווה, אני מבקש, תתמקדי.

אכרם חסון: יש לך דקה.

אכרם חסון: תתמקדי בדברים החשובים.

אכרם חסון: הוויכוחים האלה לא עוזרים לנו.

אכרם חסון: אדוני סגן השר, אנחנו מאבדים זמן.

אכרם חסון: יש לנו עוד אנשים חשובים לשמוע.

יעקב אשר: הוא מדבר אל סגן שר.

יעקב אשר: אני לא מבין מה הולך כאן.

אכרם חסון: איפה השומר?

אכרם חסון: בבקשה להוציא את שניהם.

ירון מזוז: צא החוצה.

ירון מזוז: תדע להתנהג כאן.

ירון מזוז: עוף החוצה.

יעקב אשר: הוא יועץ ראש העיר.

יעקב אשר: כל הכבוד.

<קריאה: דוגמה ומופת.

אכרם חסון: אני מבקש בלי הערות.

אכרם חסון: אני הארכתי את הדיון כדי לשמוע את האזרחים.

אכרם חסון: חדווה, אני מבקש שבדקה תגידי לנו מה את מציעה בשם העירייה.

<חדווה אלמוג: הדבר הראשון, ההצעה שהצעתי קודם.

<חדווה אלמוג: הדבר השני, יש לפעול ללא לאות להמשך המחקר והבדיקה שיביאו לחשיפת האמת.

<חדווה אלמוג: אני רוצה לומר שהמילה אמת בחשיפה של הנתונים, אנחנו כולנו ניזונים מעשרות ומאות מאמרים וידיעות שאין קשר בין אחד לשני.

<חדווה אלמוג: אני חושבת שהוועדה הזאת צריכה לדרוש חשיפה של האמת ושל הנתונים האמיתיים.

<חדווה אלמוג: ההצעה השלישית.

<חדווה אלמוג: יש להעביר את הניטור והפיקוח על המפעלים ולקבוע היתר לסך הפליטות מבתי זיקוק במסגרת תכנית רב שנתית לירידה קבועה בפליטות וצמצומן.

<חדווה אלמוג: יש לזרז סילוקם של גורמים מסוכנים כגון מכל האמוניה וחוות המכלים ולתקצב פעולות המדינה לניקוי הקרקעות ונזקי העבר.

<חדווה אלמוג: אני מציעה – וזו הצעה מאוד אופרטיבית, כבוד היושב ראש – שהוועדה תקרא למועצה הארצית להחזיר בחזרה את התכנית של הרחבת בז"ן.

<חדווה אלמוג: צריך למצוא את הדרך המשפטית לעשות את זה ופשוט לעצור את זה מפני שוועדת ערר עשתה בעצם את השלב האחרון.

<חדווה אלמוג: אגב, אנחנו מגישים עתירה על זה.

<חדווה אלמוג: ראש העיר הנחה לעשות זאת.

יעקב אשר: מי הפקיד ששכח להגיש את זה בזמן?

אכרם חסון: לא משנה.

אכרם חסון: אנחנו יודעים מה קרה.

<חדווה אלמוג: עוד משפט אחד לכולנו.

<חדווה אלמוג: תראו, את העבר אנחנו לא יכולים לשנות אבל את ההווה ואת העתיד כן.

<חדווה אלמוג: אני מציעה שכרגע, לאור מה שאמרתי, כולל ההערה האחרונה לגבי עצירת הנושא במועצה הארצית, אני חושבת שאלה דברים שצריך לעשות אותם מידית.

<חדווה אלמוג: אנחנו מאחורי הדברים האלה.

אכרם חסון: תודה רבה.

אכרם חסון: חברת הכנסת נאוה בוקר.

נאוה בוקר: אני מתנצלת שאני לא משתתפת פעילה בדיון הזה שאני חושבת שהוא חשוב ביותר אבל יש לי דיון בוועדה שלי.

נאוה בוקר: אני רוצה לברך אותך ידידי חבר הכנסת אכרם חסון על הקמת הוועדה.

נאוה בוקר: יישר כוח.

נאוה בוקר: אני חושבת שהנושא הזה הוא בדמך ובמיוחד כאשר מדובר על נושא של איכות סביבה באזור חיפה אותו אתה מכיר על בוריו.

נאוה בוקר: אני אתך בכל מה שתצטרך.

נאוה בוקר: אני אשמח לעזור לך.

נאוה בוקר: אני יודעת שיש לך את כל הניסיון וההיכרות הדרושים.

נאוה בוקר: נושא זיהום האוויר הוא לא צחוק.

נאוה בוקר: מדובר בחיי אדם וצריך לטפל בכך.

נאוה בוקר: אני יודעת שכראש עיר לשעבר בסביבה, אתה מודע לבעיות של התושבים ואני סומכת עליך שתנחה אותנו בדברים שצריך להנחות בהם.

אכרם חסון: אני שמח שאת אתנו ונעשה את העבודה ביחד.

אכרם חסון: תודה רבה.

אכרם חסון: מנשה, אתה תהיה חייב לקצר.

אכרם חסון: שתי דקות בבקשה.

<מנשה שמש: תודה.

<מנשה שמש: כבוד היושב ראש, חבר הכנסת דוקטור אכרם חסון, חברי כנסת נכבדים.

<מנשה שמש: הנה אנו שוב מוצאים את עצמנו מסובים סביב שולחן ועדה מכובדת במטרה למצוא מזור לאזור המזוהם בארץ הן באיכות האוויר והן בטיב הקרקע.

<מנשה שמש: יש אמרה ידועה והיא מי שעושה כל הזמן אותו דבר, ימצא את עצמו באותו מקום.

<מנשה שמש: במקרה של מפרץ חיפה, המצב חמור יותר.

<מנשה שמש: הרבה גופים טוענים לעשייה כזו או אחרת לשיפור המצב ולמעשה המצב מחמיר מיום ליום.

<מנשה שמש: האמת היא שכל הרשויות, מקומיות וממשלתיות, מנטרות במקום, מלווים ברעשי תופי עשייה ותוצאות השואפות לאפס, או אם לדייק, לא בדיוק אפס מאחר וזקנים, ילדים וטף ממשיכים לחלות ולמות ממחלות הסרטן למיניהן ומחלות נשימתיות קשות ביותר כתוצאה מזיהום האוויר הבלתי נשלט ואשר מקורותיו בתעשיות הפטרו-כימיות במפרץ.

<מנשה שמש: מבחינתנו התכנסנו כאן היום כדי לדון בדרכים אופרטיביות מידיות לשינוי המצב ואציין שתיים מהן.

<מנשה שמש: מאחר ואין לאף אחד ספק לגבי העובדה הבסיסית שמשהו חריג במיוחד קורה במטרופולין חיפה, הנגרם מזיהום התעשיות הפטרו-כימיות, יש להכריז לאלתר על מטרופולין חיפה כעל אזור מוכה זיהום.

<מנשה שמש: הכרזה על אזור מוכה זיהום תיתן בידי הרשויות – הממשלתית והמקומית – כלים נוספים להתמודדות עם המצב.

<מנשה שמש: אשר על כן אבקש את חברי הוועדה הנכבדים להמליץ למשרדי הבריאות והגנת הסביבה להכריז מידית על חיפה כעל אזור מוכה זיהום ולא לשעות ללחצים מהרשויות המקומיות שלא לעשות כן.

<מנשה שמש: לגבי מכל האמוניה, אחת התופעות המוזרות ביותר במפרץ חיפה, מתקן בבעלות פרטית המייצא את מרבית תוצרתו לחוץ לארץ, מעולם לא קיבל מעמד של מתקן אסטרטגי במובן של מתקן ביטחוני חיוני ועדיין גורמים כאלה ואחרים נלחמים על קיומו.

<מנשה שמש: מדוע?

<מנשה שמש: אנו מודעים להקצבת מאתיים מיליון שקלים להעתקת המתקן לאתר אחר למרות שמבחינתנו כחיפאים היינו רוצים בהיעלמותו של מתקן זה מאזור חיפה כבר אתמול אך כאזרחים אחראיים אנו סבורים כי בהקשר זה יש לשאול האם נעשתה עבודת מטה לבחינת הצורך במתקן בגודל זה במדינת ישראל, האם בכלל יש צורך במתקן לייצור אמוניה בישראל, הייתכן כי קיימות חלופות הולמות למתקן האמוניה ועוד.

<מנשה שמש: מאחר ולמיטב ידיעתנו לא נעשתה עבודת מטה לבחינת חלופות, למעט הדרישה וההחלטה על העתקת המתקן, אבקש להמליץ כדלקמן:

<מנשה שמש: תוך שבועיים מהיום אנחנו מבקשים שיוסמך צוות מקצועי בלתי תלוי על ידי הוועדה לבחינת חלופות הקשורות למתקן האמוניה.

<מנשה שמש: הצוות יכלול נציג ציבור, הצוות ידווח על תוצאות בדיקתו ישירות לוועדת המשנה המכובדת הזו, הרכב הצוות יהיה חסוי למניעת לחצים חיצוניים על חברי הצוות, הצוות יגיש מסקנותיו לא יאוחר משישים ימי עבודה מיום הסמכתו.

אכרם חסון: אנחנו מודים לך מאוד.

אכרם חסון: תעביר לנו את ההמלצות ואנחנו נטפל.

אכרם חסון: חברי מועצת העיר חיפה, רק אחד יכול לדבר ובמשך דקה.

<ירון חנן: אני רוצה לדבר על מכל האמוניה.

<ירון חנן: חברים, מכל האמוניה, יש לו חלופה.

<ירון חנן: זאת לא החלופה שהממשלה מקדמת.

<ירון חנן: החלופה שהממשלה מקדמת במקרה הטוב תהיה בעוד חמש שנים לפי מה שהם אומרים והיא לא תהיה.

<ירון חנן: ראשית, היא גדולה על מדינת ישראל, היא יקרה למדינת ישראל ומדובר כאן על מפעל שיהיה תמיד מסובסד במאות מיליוני שקלים.

<ירון חנן: אנחנו מדברים על חלופות אחרות.

<ירון חנן: ניסינו להציג את זה לשרים אבל השרים מסרבים להיפגש אתנו.

<ירון חנן: כל השרים.

<ירון חנן: הצלחתי להציג את זה בעל פה לבוגי יעלון, אבל משום מה זה לא התקדם ואחר כך הוא גם עזב את תפקידו.

<ירון חנן: אנחנו מדברים על חלופה שאפשר תוך שנה להעיף את המכל הזה מחיפה.

<ירון חנן: צור גלין מייצג כאן את המשרד להגנת הסביבה.

<ירון חנן: המנכ"ל דנציגר אמר לנו שעדיין לא מדובר על סגירתו של המכל, גם אם יקום המפעל בדרום.

<ירון חנן: כלומר, למה?

<ירון חנן: כי הם צריכים לפי דעתם את המכל הזה לאחסון של כמה אלפי טונות אמוניה.

<ירון חנן: הדבר הזה הוא חריג ביותר.

<ירון חנן: לא יכול להיות דבר כזה.

<ירון חנן: התרחיש מדבר היום על ענן של 16 קילומטרים, גובה 800 מטרים, כולל העיר עוספיה שתיפגע מהענן הזה, על הרוגים ברמה של אלפים.

<ירון חנן: כל המפעלים בסביבה, כולל תחנת הכוח, כולל תחנת מכבה אש, כולל כל המרכזים המסחריים, יושבתו למשך חודשים.

<ירון חנן: זה נזק של עשרות מיליארדי דולרים שייגרם לאזור אם הענן הזה יתפזר ויש תרחישים מאוד אמיתיים שיכולים לקרות מחר בבוקר.

<ירון חנן: לא ייתכן שהדבר הזה יימשך ואני מבקש לאמץ את ההחלטה שהציע מנשה.

אכרם חסון: תודה רבה.

אכרם חסון: את ההמלצות של מנשה ניקח ונלמד אותן כפי שצריך.

אכרם חסון: חברת הכנסת יעל, שאלה אחרונה בבקשה.

יעל כהן-פארן: כמו שהצעתי קודם, אני מבקשת לשאול מספר שאלות קצרות שהתשובה עליהן יכולה להיות כן ולא.

אכרם חסון: אל תענה עכשיו.

אכרם חסון: תרשום אותן.

יעל כהן-פארן: אם אפשר שהוא יגיד לי כן או לא.

אכרם חסון: למה?

אכרם חסון: את ממהרת?

יעל כהן-פארן: אני לא ממהרת.

יעל כהן-פארן: אתה ממהר.

אכרם חסון: אני לא ממהר.

יעל כהן-פארן: האם שקלתם במשרד לדרוש מ-כאול עמידה בתנאים שהיו עד 2016 או אפילו תנאים מחמירים יותר?

יעל כהן-פארן: בבקשה, כן או לא.

יעל כהן-פארן: שקלתם?

<צור גלין: ברור שכן.

יעל כהן-פארן: שקלתם.

יעל כהן-פארן: האם הבעתם את הדרישה הזאת לבז"ן?

<צור גלין: זה מופיע בהיתר.

יעל כהן-פארן: מופיעה בהיתר דרישה לפחות ממאתיים?

יעל כהן-פארן: מה מופיע בהיתר?

<צור גלין: כפי שאמרתי קודם, תוך שש שנים או שבע שנים - - -

יעל כהן-פארן: לא, אני מדברת על מידית.

<צור גלין: לא.

<צור גלין: שוב, דבר אחד צריך להיות ברור.

יעל כהן-פארן: לא ענית לי.

יעל כהן-פארן: האם שקלתם בהיתר ברמה המידית לעמוד בדרישות של 2009 עד 2016?

יעל כהן-פארן: באותן דרישות.

יעל כהן-פארן: שקלתם?

<צור גלין: זה לא כן ולא.

<צור גלין: אני חייב להסביר משהו.

<צור גלין: כל דבר שנדרש להקים מתקן הנדסי, חייב להיות זמן לבצע אותו.

יעל כהן-פארן: הם היו אמורים לעמוד בדרישה הזאת מ-2009 עד 2016.

יעל כהן-פארן: 160, נכון?

<צור גלין: נכון.

יעל כהן-פארן: עכשיו, מ-2016 זה עלה למאתיים.

יעל כהן-פארן: האם שקלתם להשאיר 150?

<צור גלין: כמו שהסברתי קודם, בגלל שהם לא מצליחים לעמוד בזה, הורדנו במקום אחר.

<צור גלין: בסך הכול המפרץ לא יקבל יותר.

יעל כהן-פארן: כמה פעמים הם לא עמדו ב-150 ובדקתם אותם?

<צור גלין: אין לי כאן את הנתון.

יעל כהן-פארן: בדקת אותם וראית שהם לא עומדים ב-150?

<צור גלין: כן.

יעל כהן-פארן: כמה פעמים הם הפרו את זה?

<צור גלין: פעמים רבות.

יעל כהן-פארן: האם תבעת אותם?

יעל כהן-פארן: הם קיבלו כתבי אישום על ההפרות האלה?

יעל כהן-פארן: זאת הפרה של צו אישי.

יעל כהן-פארן: אני מאוד אשמח שתחזור אלי עם תשובה על כך בתוך 48 שעות.

יעל כהן-פארן: האם הבעתם את הדרישה הזאת להישאר ב-150 לפני בז"ן או שזה בכלל לא עלה?

<צור גלין: כן, אבל שוב, בסופו של דבר, לאחר הדיונים, מה שהוסכם זה לאפשר להם חמישים יותר תמורת הורדה במקום אחר.

<קריאה: מה זה השוק הזה?

יעל כהן-פארן: איפה זה הוסכם?

יעל כהן-פארן: הם העבירו לכם הודעה שהם מבקשים להעלות כאן ולהוריד כאן?

<צור גלין: הם לא הסכימו לא לזה ולא לזה.

אכרם חסון: לעצור כאן.

אכרם חסון: אל תענה בבקשה.

אכרם חסון: אנחנו לא יכולים לנהל את כל הישיבה כשמתקיים דיאלוג בין שני אנשים.

אכרם חסון: יש עוד אנשים שבאו במיוחד ומרחוק ורוצים להתייחס.

אכרם חסון: גברת קרן גבאי.

אכרם חסון: יש לך דקה.

<קרן רוז גבאי: הכלבים נובחים והשיירה עוברת.

<קרן רוז גבאי: מרחיבים את בתי הזיקוק.

<קרן רוז גבאי: אתם עדיין סומכים על יונה יהב.

<קרן רוז גבאי: הגברת הזאת שהיא הסגנית שלו, האיש הזה, דוקטור עופר דרסלר, שהוא יושב ראש איגוד ערים, הנה, הוא בורח, הסגנית שלו בלה בן-דוד, לבעלה יש פרויקטים בבתי זיקוק.

<קריאה: במאות מיליונים.

<קרן רוז גבאי: את כל הדוחות שאתם רואים כאן, שיש בהם סתירות, היא זו שמספקת אותם וזה מפורסם.

<קרן רוז גבאי: אתם יכולים לקבל את זה.

<קרן רוז גבאי: לבעלה יש פרויקטים בבז"ן והיא הייתה אחראית לתת.

<קריאה: זו הוצאת דיבה.

<קרן רוז גבאי: תתבעי אותי.

<קרן רוז גבאי: אני ראיתי אותה בשנה שעברה בערר הרחבת בתי זיקוק.

<קרן רוז גבאי: היא ישבה ואמרה שאין בעיות של זיהום אוויר.

<קרן רוז גבאי: היא מציגה נתונים לגבי גופרית.

<קרן רוז גבאי: גופרית הוא לא חומר מסרטן, גופרית הוא באמת חומר שהוא יורד בגלל שמשתמשים בגז.

<קרן רוז גבאי: יש עשרות חומרים שצריך לנטר בחוק אוויר נקי.

<קרן רוז גבאי: יונה יהב אומר שזאת העיר הכי מנוטרת בעולם.

<קרן רוז גבאי: כמה חומרים מנטרים?

<קרן רוז גבאי: בחוק אוויר נקי יש עשרות חומרים וכאן הם מנטרים תשעה חומרים.

<קרן רוז גבאי: צריך להעיף את כל האנשים האלה כדי לעשות הבראה.

<קרן רוז גבאי: אתם עדיין סומכים על יונה יהב?

<קרן רוז גבאי: בן אדם ששם אנשים מושחתים כדי לקדם נתונים שקריים?

אכרם חסון: תודה רבה לך.

אכרם חסון: אביהו האן, בבקשה.

אכרם חסון: דקה.

<אביהו האן: חבר מועצת עיריית חיפה, מהירוקים של חיפה ואחד העוררים כנגד בז"ן.

<אביהו האן: אני נדה

<אביהו האן: מתי מקבלת ההחלטה של ועדת הערר והסיבה היא איך הוועדה הזאת לא חיכתה ליציאה של הדוח האפידמיולוגי שהיה אמור לתת לנו מידע לגבי מה שקורה במפרץ חיפה.

<אביהו האן: הדוח הזה כבר מעוכב על ידי כל המשרדים, על ידי ליצמן והמשרד להגנת הסביבה במשך יותר משלושה חודשים והוועדה קיבלה החלטה בלי להבין מה קורה במפרץ חיפה.

<אביהו האן: זה דבר חמור ביותר.

<אביהו האן: אני חושב כבוד יושב ראש הוועדה שחייבים לצאת בתכנית לאומית חדשה למפרץ חיפה.

<אביהו האן: התכנית הלאומית של גבאי היא למעשה לא פעלה כפי שהוא ציפה שהיא תפעל ולא קורה אתה כלום.

<אביהו האן: אין שום השקעה בהורדת הפליטות במפרץ חיפה ושמעת את הדברים גם כאן.

<אביהו האן: חייבים לצאת בתכנית חדשה מתוקצבת כדי להביא לשינוי בנושא הזה וחייבים לצאת בתכנית ולהתחיל לפעול בפנים.

<אביהו האן: כך לא נוכל להמשיך.

אכרם חסון: תודה.

אכרם חסון: רן, בבקשה.

אכרם חסון: יש לך דקה.

<רן מינרבי: אני רוצה להגיב ממש בקצרה למה שנאמר כאן עד עכשיו.

<רן מינרבי: עיריית חיפה תמכה בהפקדת התכנית הזאת פעמיים, כאשר התכנית הייתה 300 אחוזים ולא על עשרים אחוזים כמו שקורה היום.

<רן מינרבי: שנייה לאחר מכן הם הגישו התנגדות בדיוק לאותה תכנית אותה הם אישרו.

<רן מינרבי: הנה, חדווה יושבת כאן והיא תוכל לאשר את זה.

<רן מינרבי: אחרי כן הם איחרו בהגשת הערר.

אכרם חסון: אל תחזרו על הדברים.

אכרם חסון: אמרתי שאני מכיר את המטריה.

אכרם חסון: תגיד לנו דברים חדשים.

<רן מינרבי: נדבר קצת על המשרד להגנת הסביבה.

<רן מינרבי: המשרד להגנת הסביבה הבטיח מעל כל במה שמאשרים את תכניות ההרחבה האלו בתנאי שהזיהום לא יגדל מעבר למצב הקיים.

<רן מינרבי: גם ועדת התכנון הארצית שדנה בנושא הזה אישרה את התכניות האלה תחת המגבלה הזאת, שהזיהום לא יגדל מעבר למצב הקיים.

<רן מינרבי: עכשיו בא המשרד להגנת הסביבה ומחלק לבז"ן היתרי פליטה שלא מגבילים בשום צורה את הפליטות למצב הקיים.

אכרם חסון: חברת הכנסת יעל התייחסה לזה.

אכרם חסון: חבל שאתה חוזר על הדברים.

אכרם חסון: אני הארכתי את הדיון בחצי שעה כדי לכבד אתכם, אז בבקשה, אם אין להם משהו חדש, נתקדם.

<רן מינרבי: יש לי משהו חדש להגיד.

אכרם חסון: בבקשה, תתמקד בזה.

<רן מינרבי: אני נותן דוגמה קונקרטית עכשיו.

<רן מינרבי: אם הייתה הגבלה ל-800 טון לשנה, בהיתר הפליטה אין שום הגבלה.

<רן מינרבי: או שיד אחת של המשרד להגנת הסביבה לא יודעת מה עושה היד השנייה או ששתי הידיים האלה עובדות עלינו ביחד.

<רן מינרבי: בוא נאמר מילה אחת על דיווח של נתונים.

אכרם חסון: אין לנו זמן.

אכרם חסון: אני מציע שתעביר לנו את הדיווח.

אכרם חסון: אנחנו נכבד אותך ונכבד את הנתונים שלך.

אכרם חסון: אני מתנצל.

אכרם חסון: האחרונה שתדבר גם במשך דקה אחת, אלה נווה.

<אלה נווה: אני מארגון אימהות ואבות מצילים את חיפה והקריות.

<אלה נווה: אנחנו מייצגים 10,000 תושבים מהאזור.

<אלה נווה: הבאנו אתמול מאות אנשים להפגנה והסיבה להפגנה היא כי לפני חודש יצאה החלטה עגומה של ועדת ערר.

<אלה נווה: ההחלטה בעצם מאשרת גם את ההרחבה של בית הזיקוק בנפח של מתקנים של 8.5 מיליון מ"ק וגם מקימה בית זיקוק חדש לידו.

<אלה נווה: ועדת הערר שנקראה לאזן בין הציבור לבין היזמים אומרת על הגדר תזהמו כמה שבא לכם, אני פ\

<אלה נווה: וטרת אתכם מאחריות.

<אלה נווה: זה מצב שהוא בלתי מקובל.

<אלה נווה: לכן קודם כל, אנחנו אומרים שהמשרד להגנת הסביבה, איגוד ערים חיפה, כל מי שיצר מצג שווא של זיהום שיורד, כאשר הזיהום לא יורד, זה לא מקובל עלינו.

<אלה נווה: אנחנו קוראים לוועדה הזאת להוציא הודעה רשמית בה היא מבקשת מוועדת הערר לבטל את האישור של שתי התכניות כפי שאמרו הדוברים הקודמים.

<אלה נווה: בנוסף, לכבד את ההחלטה של הוועדה הקודמת ולהסתכל על הזיהום המצרפי שקיים בכלל התכניות כבר היום.

<אלה נווה: הדבר השלישי הוא לאסור על תעשיית הקוננסט להיכנס אל חיפה ולישראל.

אכרם חסון: תודה.

אכרם חסון: שרון נסים.

אכרם חסון: דקה.

<שרון נסים: ברכות לאדוני היושב ראש ולחברי הכנסת שגם ביקרו בקישון.

<שרון נסים: אני רוצה לומר שבהיבט של הקישון, ככל שיש יותר שטח פתוח איכותי שמהווה ריאה ירוקה, יש גם פחות מתקנים מזהמים או פוטנציאל זיהום.

<שרון נסים: אחד הדברים, כדי לתת איזשהו אופק לעשיית צדק סביבתי וחברתי, הוא לעשות את פארק הקישון.

<שרון נסים: רשות נחל הקישון הגישה תכנית והיא כרגע עומדת להפקדה בתנאים.

<שרון נסים: אנחנו צריכים להסתכל קדימה.

<שרון נסים: יש עוד הרבה דברים לפתור על מנת שהתכנית גם תאושר ושגם נקבל תקציב לתכנית.

<שרון נסים: אני אשמח אם חברי הוועדה יפעלו יחד אתנו כדי שתהיה החלטת ממשלה מתוקנת לגבי הפארק כמו שיש בבאר שבע וכמו שיש בפאר אריאל שרון.

אכרם חסון: תודה רבה.

יעקב אשר: אני מבקש מעיריית חיפה שיעבירו כמה דוחות ניתנו בהפרות של רישוי עסקים באזור הזה בשנים האחרונות וכמה דוחות של תכנון ובנייה ניתנו בהפרות כאלה ואחרות, ליקויים של תכנון ובנייה באזור הזה.

יעל כהן-פארן: אין להם תכניות.

אכרם חסון: חברים, הוויכוחים האלה לא עוזרים לנו.

אכרם חסון: לפני שהמשרד להגנת הסביבה יסכם את הדברים אחרי שהוא שמע את הדוברים, אני רוצה לעדכן אתכם בכמה דברים.

אכרם חסון: קודם כל, ב-14 באוגוסט אנחנו הולכים לסייר באזור.

אכרם חסון: אנחנו ניכנס למפעלים אותם נבחר ונשב עם התושבים.

אכרם חסון: נשמח אם כל אחד שלא הצליח לדבר היום, יפגוש אותנו.

אכרם חסון: מי שאחרי הישיבה רוצה לבוא אלי ללשכה, אני אשמח לקבל אותו.

אכרם חסון: הארכתי את הדיון הזה בחצי שעה.

יעקב אשר: ה-14 באוגוסט יוצא ב-ט' באב.

יעקב אשר: תבדוק.

אכרם חסון: נבדוק את התאריך.

אכרם חסון: אמרתי לכם שבשבוע האחרון נפגשתי פעמיים עם מנכ"ל המשרד להגנת הסביבה ונפגשתי עם השר הקודם וגם עם השר כחלון.

אכרם חסון: השר משה כחלון נתן השנה 300 מיליון שקלים לטפל במפרץ חיפה והמפעלים קיבלו הרבה תמיכה כדי להקטין את הזיהומים.

אכרם חסון: ישבתי גם עם ראש התאחדות התעשיינים שטען שזיהום מהתחבורה הוא 37 אחוזים לעומת 24 אחוזים מהמפעלים והם משלמים מיליארדים כדי להקטין את הזיהום ולהעלים אותו.

אכרם חסון: אני כמובן שומע את כולם מתוך כבוד והערכה, ואתם ראיתם שאני מנהל את השיחה הזאת מתוך כבוד.

אכרם חסון: לא באנו לעשות כותרות ולא מחפשים להתפרסם.

אכרם חסון: אנחנו רוצים לפתור את הבעיה הזאת מהשורש ולא נבחל בשום אמצעי אלא נילחם בכל אחד שיעמוד בדרכנו ונעשה זאת בצורה הכי ישרה והגונה כי אנחנו באנו בניקיון כפיים, ביושר ובהגינות כדי לעזור לאוכלוסייה ולצעירים.

אכרם חסון: אנחנו האזרחים שחיים שם.

אכרם חסון: לכן חשוב לכם לדעת שהמשרד להגנת הסביבה, המנכ"ל סיפר לי, מה שהוא עשה השנה, לא עשו במשך שלושים או ארבעים שנים במפרץ.

אכרם חסון: אני נוטה להאמין שכולם רוצים לעשות.

אכרם חסון: חלק טוען שאי אפשר לקבל תוצאות בפחות משבע-שמונה שנים ורק אז אנחנו נדע כי התוצאות כפי שאנחנו רואים היום בשטח בבתי החולים, בזיהום ובמחלות, זה קורה כתוצאה מכך שהנושא הזה לא טופל במשך שנים רבות.

אכרם חסון: השר כחלון נתן מאתיים מיליון שקלים להעתקת מכל האמוניה והמכרז יצא אבל יש כאלה שבאים ואומרים שאולי לא צריך להעתיק את מתקן האמוניה אלא אולי בכלל לא צריך אמוניה בארץ.

אכרם חסון: הדעות חלוקות.

אכרם חסון: כל אחד אומר משהו אחר ולכן החלטנו לקחת את המומחים הכי טובים, אנשים הכי הגונים והכי ישרים שאי אפשר לקנות אותם, שלא שייכים לא לטייקונים ולא שייכים למשרד א' ולא למשרד ב'.

אכרם חסון: אנחנו מכבדים כל אחד ואני התרשמתי שהמשרד להגנת הסביבה מנסה כי בסופו של דבר הוא גם רוצה לשרת את האוכלוסייה.

אכרם חסון: יכול להיות שהמשרד הזה ישן הרבה שנים ולא טיפל בצורה חוקית ואחראית ולא עשה את עבודתו נאמנה, אבל אני רואה שבשנה האחרונה יש תזוזה ויש אור בקצה המנהרה.

אכרם חסון: אנחנו ניתן לנציג המשרד לסכם ואחרי כן כל מי שלא השמיע את דבריו ורוצה להשמיע אותם, אני אזמין אותו לכוס קפה אצלי במשרד.

<קריאה: עוד היום?

אכרם חסון: בהחלט.

אכרם חסון: עוד היום.

<צור גלין: תודה רבה אדוני.

<צור גלין: אני מבקש לחזור ולהדגיש.

<צור גלין: נאמר כאן שלא מתייחסים לנושא הבריאות וכי יש ערכים שנמדדים ויש ערכי בריאות והם לא עומדים באותו מישור.

<צור גלין: נכון, לפעמים הם לא עומדים באותו מישור ולכן המשרד הלך למחמיר ואומר שבלי שום קשר לגבי נתוני הניטור שלנו, אנחנו מבחינתנו בדרישות הכי מחמירות שאנחנו מכירים ולו רק כדי לא להימצא טועים בעוד עשר שנים ולבוא ולהסביר לכם למה טעינו.

<צור גלין: לכן אנחנו הולכים לדרישות המחמירות ביותר.

<צור גלין: כל האמירה הזאת שהמשרד לא מתייחס לנושא הבריאות, היא אמירה לא נכונה כי המשרד מתייחס בכל הפעילות שלו במפרץ חיפה ומה שעומד לנגד עיניו אלה הפרסומים של משרד הבריאות.

<צור גלין: אנחנו לא אומרים שבגלל שהריכוז נראה סביר בגלאים, לכן לא עושים שום דבר.

<צור גלין: להפך.

<צור גלין: לטעמנו וגם לטעם גורמים מאירופה ומארצות הברית שהיו אצלנו, הם אומרים שאנחנו קשוחים מדי לתעשייה.

<צור גלין: אם כן, אני לא מרגיש שאני משרת מישהו אחר למעט את הצרכים של תושבי האזור.

<קריאה: אתה לא נשמע כך.

<צור גלין: לגבי בסיס הנתונים.

<צור גלין: מישהו אמר שיש כאן שני נתונים.

<צור גלין: יש את אותו בסיס נתונים.

<צור גלין: מה שמגמה ירוקה לוקחת, היא לוקחת את הנתונים שלנו.

<צור גלין: היא לא ממציאה נתונים משלה.

<צור גלין: יש להם פרשנות אחרת לנתונים האלו.

<צור גלין: היא לוקחת את אותם נתונים.

<קריאה: אמרת שאתם עושים ארבעים דגימות בכל המדינה - - -

אכרם חסון: קיבלת רשות לדבר?

<צור גלין: יש מוצר שהיא רוצה לקדם.

<קריאה: אל תספרו סיפורים.

אכרם חסון: אני אשמע אותך אחר כך.

אכרם חסון: תבואי אלי ותגידי מה שאת רוצה.

<צור גלין: דיברו על צמצום הזיהום.

<צור גלין: מי שעיין בגרף שרעות הציגה קודם לכן ראה שבסך הכול הצפי שלנו להקטין בחמישים אחוזים את הזיהום של החומרים האורגנים.

<צור גלין: זאת תכנית הפעולה שלנו.

<צור גלין: על זה נישפט לטוב ולרע.

<צור גלין: כמו שהשנה אתם שופטים אותנו לרע לגבי הארבעה אחוזים בגלל כאול, ויוצא שהמשרד כאילו לא קיים את דבריו, אנחנו בטוחים שבשנה הבאה נוכל לבוא עם אחוזים גבוהים יותר כי כאול ייאלץ לקיים את הדרישות שלנו.

<קריאה: חלק מאתנו לא יחיו עד שנה הבאה.

אכרם חסון: חברים, תודה רבה.

אכרם חסון: הישיבה נעולה.

אכרם חסון: אני מודה לכם מאוד.

אכרם חסון: כפי שאמרתי, מי שלא יכול היה לדבר, מי שיש לו מסר חשוב להעביר, אני מזמין אותו אלי.